               IL-KUMMISSJONI EWROPEA
            Brussell, 14.9.2015
            COM(2015) 436 final
            2015/0201(NLE)
            Proposta għal
            DEĊIŻJONI TAL-KUNSILL
            dwar il-konklużjoni tal-Ftehim bejn l-Unjoni Ewropea u r-Repubblika tal-Kolombja dwar l-eżenzjoni mill-viża għal perjodu qasir

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               Ir-Regolament tal-Kunsill (KE) Nru 539/2001
                  1
                jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni tal-Istati Membri u dawk li ċ-ċittadini tagħhom huma eżentati minn dik il-ħtieġa. Ir-Regolament (KE) Nru 539/2001 huwa applikat mill-Istati Membri kollha, bl-eċċezzjoni tal-Irlanda u r-Renju Unit.

               Ir-Regolament tal-Parlament Ewropew u tal-Kunsill (UE) Nru 509/2014
                  2
                emenda r-Regolament (KE) Nru 539/2001 billi ttrasferixxa 19-il pajjiż għall-Anness II, li jelenka l-pajjiżi terzi li ċ-ċittadini tagħhom huma eżentati mir-rekwiżit tal-viża. Dawn id-19-il pajjiż huma: Il-Kolombja, Dominica, Grenada, Kiribati, il-Gżejjer Marshall, il-Mikroneżja, Nauru, Palau, il-Perù, Saint Lucia, Saint Vincent u l-Grenadini, Samoa, il-Gżejjer Solomon, Timor-Leste, Tonga, Trinidad u Tobago, Tuvalu, l-Emirati Għarab Magħquda u Vanuatu. Ir-referenza għal kull wieħed minn dawn il-pajjiżi fl-Anness II hija akkumpanjata b'nota f'qiegħ il-paġna li tispeċifika li "l-eżenzjoni mir-rekwiżit tal-viża għandha tapplika mid-data tad-dħul fis-seħħ ta’ ftehim dwar l-eżenzjoni mill-viża li għandu jiġi konkluż mal-Unjoni Ewropea".

               Ir-Regolament (UE) Nru 509/2014 ġie adottat fl-20 ta’ Mejju 2014 u daħal fis-seħħ fid-9 ta’ Ġunju 2014. L-ewwel serje ta’ ftehimiet ta’ eżenzjoni mill-viża ġew iffirmati fis-6 ta’ Mejju 2015 (l-Emirati Għarab Magħquda), fis-26 ta’ Mejju 2015 (Timor-Leste) u t-28 ta’ Mejju 2015 (Dominica, Grenada, Saint Lucia, Saint Vincent u l-Grenadini, Samoa, Trinidad u Tobago u Vanuatu) u japplikaw b’mod proviżorju mid-data tal-iffirmar sakemm jidħlu fis-seħħ.

               Il-Kolombja u l-Perù kienu, skont il-Premessa 5 tar-Regolament (UE) Nru 509/2014 u d-dikjarazzjoni konġunta maħruġa fi żmien l-adozzjoni, suġġetti għal proċedura speċifika li ħtieġet valutazzjoni ulterjuri ta' dawn il-pajjiżi b'konfront mal-kriterji rilevanti, qabel ma l-Kummissjoni setgħet tippreżenta rakkomandazzjonijiet lill-Kunsill għal deċiżjonijiet li jawtorizzaw il-ftuħ ta' negozjati dwar il-ftehimiet tal-eżenzjoni mill-viża ma’ dawn iż-żewġ pajjiżi. F’Ottubru 2014, il-Kummissjoni adottat rapport
                  3
                li jevalwa b’mod ġenerali s-sitwazzjoni tal-Kolombja b'konfront mal-kriterji elenkati fl-Artikolu 1 tar-Regolament (KE) Nru 539/2001, kif emendat mir-Regolament (UE) Nru 509/2014; rapport dwar il-Perù ġie adottat b’mod parallel
                  4
               . Ir-rapport eżamina dejta u żviluppi fil-qasam tal-migrazzjoni u l-mobilità (viżi ta’ Schengen, migrazzjoni legali, migrazzjoni irregolari, is-sigurtà ta’ dokumenti tal-ivvjaġġar u frodi), il-kriminalità u s-sigurtà, l-ekonomija, il-kummerċ u t-turiżmu, ir-relazzjonijiet esterni u l-kwistjonijiet tad-drittijiet tal-bniedem, il-koerenza reġjonali u r-reċiproċità. Dan ir-rapport evalwa wkoll ix-xenarji ta’ riskju li jistgħu jirriżultaw mil-liberalizzazzjoni tal-viża. Il-Kummissjoni kkonkludiet li t-titjib sinifikanti tas-sitwazzjoni ekonomika, soċjali u tas-sigurtà fil-Kolombja f’dawn l-aħħar snin pprovda ġustifikazzjoni għala l-Kolombjani għandhom jingħataw aċċess mingħajr viża għat-territorju tal-Istati Membri, filwaqt li r-riskji relatati mal-liberalizzazzjoni tal-viża ġew meqjusa maniġġabbli, inter alia permezz ta' kooperazzjoni msaħħa dwar ir-ritorn u kontrolli fuq il-fruntieri implimentati b’mod korrett. Barra minn hekk, il-ftehim tal-eżenzjoni tal-viża fih is-salvagwardji neċessarji għas-sospensjoni jew it-terminazzjoni tal-ftehim jekk dan ikun meħtieġ biex jiġu evitati riskji għall-Unjoni marbuta mas-sigurtà jew mal-migrazzjoni.

               F' Marzu 2015, il-Kummissjoni ppreżentat Rakkomandazzjoni lill-Kunsill biex jawtorizzaha biex tibda negozjati dwar ftehimiet ta’ eżenzjoni mill-viża mal-Kolombja u l-Perù
                  5
               . Fid-19 ta’ Mejju 2015, il-Kunsill indirizza direttivi ta’ negozjati lill-Kummissjoni. In-negozjati mal-Kolombja saru fl-20 ta’ Mejju 2015 fi Brussell. Matul din il-laqgħa, l-abbozz tat-test kollu seta' jiġi rivedut, ġew suġġeriti numru żgħir ta' modifikazzjonijiet u ntlaħaq qbil dwar l-aspetti kollha tiegħu.

               Il-ftehim ġie inizjalat min-negozjaturi ewlenin fid-9 ta’ Ġunju 2015; saret ċerimonja uffiċjali fil-marġini tas-Summit UE-CELAC fl-10 ta’ Ġunju 2015. It-test tal-ftehim kien ġie ċċirkolat lill-Istati Membri fis-27 ta’ Mejju 2015 u aktar informazzjoni ġiet ipprovduta waqt laqgħa tal-Grupp ta’ Ħidma dwar il-Viża tal-Kunsill fil-15 ta’ Ġunju 2015.

               2.IL-BAŻI LEGALI

               Min-naħa tal-Unjoni, il-bażi legali għall-Ftehim hija l-punt (a) tal-Artikolu 77(2) tat-Trattat dwar il-Funzjonament tal-Unjoni Ewropea (TFUE), flimkien mal-Artikolu 218 tiegħu.

               Il-proposta mehmuża tikkostitwixxi l-istrument legali għall-konklużjoni tal-ftehim. Il-Kunsill jiddeċiedi b’maġġoranza kkwalifikata wara l-iffirmar tal-ftehim, f’isem l-Unjoni, minn persuna nominata mill-presidenza tal-Kunsill u wara li jkun kiseb il-kunsens tal-Parlament Ewropew skont il-punt (a) tat-tieni sottoparagrafu tal-Artikolu 218(6) TFUE.

               3.IR-RIŻULTAT TAN-NEGOZJATI

               Il-Kummissjoni tikkunsidra li nkisbu l-objettivi stabbiliti mill-Kunsill fid-direttivi ta’ negozjati tiegħu u li l-abbozz ta’ ftehim għall-eżenzjoni mill-viża huwa aċċettabbli għall-Unjoni.

               Il-kontenut finali tiegħu jista’ jitqassar kif ġej:

               Għan

               Il-ftehim jipprovdi għal vjaġġar mingħajr il-viża għaċ-ċittadini tal-Unjoni Ewropea u għaċ-ċittadini tal-Kolombja meta jivvjaġġaw lejn it-territorju tal-Parti Kontraenti l-oħra għal perjodu massimu ta' 90 jum fi kwalunkwe perjodu ta’ 180 jum.

               Sabiex jitħares it-trattament ugwali taċ-ċittadini kollha tal-UE, ġiet inkluża dispożizzjoni fil-ftehim li tiddikjara li l-Kolombja tista’ tissospendi jew ittemm il-ftehim fir-rigward biss tal-Istati Membri kollha tal-Unjoni Ewropea u li l-Unjoni tistà wkoll tissospendi jew ittemm il-ftehim fir-rigward tal-Istati Membri kollha tagħha.

               Is-sitwazzjoni speċifika tar-Renju Unit u tal-Irlanda hija riflessa fil-preambolu.

               Kamp ta' applikazzjoni

               L-eżenzjoni mill-viża tkopri l-kategoriji kollha ta’ persuni (dawk li għandhom passaport ordinarju, diplomatiku, tas-servizz/uffiċjali jew speċjali) li jivvjaġġaw għal skopijiet diversi, ħlief bl-iskop tat-twettiq ta' attività bi ħlas. Għal din il-kategorija tal-aħħar, kull Stat Membru kif ukoll il-Kolombja jibqgħu liberi li jimponu r-rekwiżit tal-viża fuq iċ-ċittadini tal-Parti l-oħra skont il-liġi tal-Unjoni jew nazzjonali applikabbli. Sabiex tkun żgurata implimentazzjoni armonizzata, qed tiġi mehmuża dikjarazzjoni konġunta mal-Ftehim dwar l-interpretazzjoni tal-kategorija ta' persuni li jivvjaġġaw bl-iskop ta’ attività bi ħlas.

               Tul ta' żmien tas-soġġorn

               Il-ftehim jipprovdi għal vjaġġar mingħajr il-viża għaċ-ċittadini tal-Unjoni Ewropea u għaċ-ċittadini tal-Kolombja meta jivvjaġġaw lejn it-territorju tal-Parti Kontraenti l-oħra għal perjodu massimu ta' 90 jum fi kwalunkwe perjodu ta’ 180 jum. Dikjarazzjoni konġunta dwar l-interpretazzjoni ta’ dan il-perjodu ta’ 90 jum fi kwalunkwe perjodu ta' 180 jum hija mehmuża ma’ dan il-ftehim.

               Il-ftehim iqis is-sitwazzjoni tal-Istati Membri li għadhom ma applikawx l-acquis ta' Schengen b’mod sħiħ. Sakemm mhumiex parti miż-żona Schengen mingħajr fruntieri interni, l-eżenzjoni mill-viża tagħti dritt liċ-ċittadini tal-Kolombja biex jibqgħu għal 90 jum fi kwalunkwe perjodu ta’ 180 jum fit-territorju ta’ kull wieħed minn dawk l-Istati Membri (preżentement il-Bulgarija, il-Kroazja, Ċipru u r-Rumanija), irrispettivament mill-perjodu kkalkulat għaż-żona Schengen kollha.

               Applikazzjoni territorjali

               Il-ftehim għandu dispożizzjonijiet relatati mal-applikazzjoni territorjali tiegħu: fil-każ ta’ Franza u n-Netherlands, l-eżenzjoni mill-viża tintitola liċ-ċittadini tal-Kolombja biex jibqgħu biss f’dawk it-territorji Ewropej tal-Istati Membri.

               Dikjarazzjonijiet

               Barra mid-dikjarazzjonijiet konġunti msemmija hawn fuq, erba’ dikjarazzjonijiet konġunti oħra huma mehmuża mal-ftehim:

               –dwar l-assoċjazzjoni tan-Norveġja, l-Iżlanda, l-Iżvizzera u l-Liechtenstein mal-implimentazzjoni, l-applikazzjoni u l-iżvilupp tal-acquis ta’ Schengen;

               –dwar it-tixrid totali tal-informazzjoni dwar il-kontenut u l-konsegwenzi tal-ftehim dwar l-eżenzjoni mill-viża u kwistjonijiet relatati, bħal kundizzjonijiet għad-dħul fit-territorju;

               –dwar l-introduzzjoni ta’ passaporti bijometriċi mir-Repubblika tal-Kolombja, li tiddikjara li l-Kolombja timpenja ruħha li toħroġ passaporti bijometriċi sa mhux aktar tard mill-31 ta’ Awwissu 2015 u li jekk tonqos milli tintroduċi passaporti bijometriċi sal-31 ta’ Diċembru 2015, dan jikkostitwixxi bażi suffiċjenti għas-sospensjoni tal-ftehim; u

               –dwar il-kooperazzjoni rigward il-migrazzjoni irregolari. Din id-dikjarazzjoni tfakkar fl-impenn skont l-Artikolu 49(3) tal-Ftehim ta’ Djalogu Politiku u ta’ Kooperazzjoni bejn l-Unjoni u l-Komunità Andina dwar ir-riammissjoni tal-migranti irregolari tagħhom. Il-Partijiet se jissorveljaw dan l-impenn mill-qrib u jaqblu li jikkonkludu ftehim ta' riammissjoni fuq talba ta’ waħda mill-Partijiet, b’mod partikolari f’każ ta’ żieda ta’ migrazzjoni irregolari u problemi rigward ir-riammissjoni ta’ migranti irregolari. In-nuqqas milli jikkonkludu ftehim ta' riammissjoni fuq talba hija raġuni biżżejjed għas-sospensjoni tal-ftehim.

               4.KONKLUŻJONI

               Fid-dawl tar-riżultati msemmija hawn fuq, il-Kummissjoni tipproponi li l-Kunsill japprova, wara li jikseb il-kunsens tal-Parlament Ewropew, il-Ftehim bejn l-Unjoni Ewropea u l-Kolombja dwar l-eżenzjoni mill-viża għal perjodu qasir.

               2015/0201 (NLE)

               Proposta għal

               DEĊIŻJONI TAL-KUNSILL

               dwar il-konklużjoni tal-Ftehim bejn l-Unjoni Ewropea u r-Repubblika tal-Kolombja dwar l-eżenzjoni mill-viża għal perjodu qasir

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-punt (a) tal-Artikolu 77(2), flimkien mal-punt (a) tat-tieni sottoparagrafu tal-Artikolu 218(6), tiegħu,

               Wara li kkunsidra l-proposta tal-Kummissjoni Ewropea,

               Wara li kkunsidra l-kunsens tal-Parlament Ewropew,

               Billi:

               (1)Il-Kummissjoni nnegozjat Ftehim, f’isem l-Unjoni Ewropea, mar-Repubblika tal-Kolombja (minn hawn 'il quddiem "il-Kolombja") dwar l-eżenzjoni mill-viża għal perjodu qasir (minn hawn 'il quddiem "il-Ftehim")

               (2)Dan il-Ftehim ġie ffirmat, f'isem l-Unjoni Ewropea, fil-… 2015, u japplika b'mod proviżorju, mill-ġurnata ta' wara dik id-data, suġġett għall-konklużjoni possibbli tiegħu aktar tard, skont id-Deċiżjoni …../…/UE tal-Kunsill tal-[….].

               (3)Il-Ftehim għandu jiġi approvat.

               (4)Il-Ftehim jistabbilixxi Kumitat Konġunt għall-ġestjoni tal-Ftehim, li għandu jadotta r-regoli ta' proċedura tiegħu. Huwa xieraq li titfassal proċedura simplifikata għall-istabbiliment tal-pożizzjoni tal-Unjoni f'dan il-każ.

               (5)Skont il-Protokoll dwar il-pożizzjoni tar-Renju Unit u l-Irlanda fir-rigward tal-ispazju ta’ libertà, sigurtà u ġustizzja u l-Protokoll dwar l-acquis ta’ Schengen integrat fil-qafas tal-Unjoni Ewropea, anness mat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea, u li jikkonferma li d-dispożizzjonijiet tal-Ftehim ma japplikawx għar-Renju Unit u l-Irlanda,

               ADOTTA DIN ID-DEĊIŻJONI:

               Artikolu 1

               Il-Ftehim bejn l-Unjoni Ewropea u l-Kolombja dwar l-eżenzjoni mill-viża għal perjodu qasir huwa b'dan approvat f’isem l-Unjoni.

               Artikolu 2

               Il-President tal-Kunsill jagħti n-notifika prevista fl-Artikolu 8(1) tal-Ftehim
                  6
               .

               Artikolu 3

               Il-Kummissjoni, assistita minn esperti mill-Istati Membri, tirrappreżenta lill-Unjoni fil-Kumitat Konġunt ta' esperti stabbilit mill-Artikolu 6 tal-Ftehim.

               Artikolu 4

               Il-pożizzjoni tal-Unjoni fi ħdan il-Kumitat Konġunt ta’ esperti dwar l-adozzjoni tar-regoli ta' proċedura tiegħu skont l-Artikolu 6(4) tal-Ftehim tittieħed mill-Kummissjoni wara konsultazzjoni ma’ kumitat speċjali maħtur mill-Kunsill.

               Artikolu 5

               Din id-Deċiżjoni tidħol fis-seħħ fil-jum tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  Ir-Regolament tal-Kunsilll (KE) Nru 539/2001 tal-15 ta' Marzu 2001 li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżentati minn dik il-ħtieġa, ĠU L 81, 21.03.2001, p. 1

                     (2)
                  Ir-Regolament (UE) Nru 509/2014 tal-Parlament Ewropew u tal-Kunsill tal-15 ta' Mejju 2014 li jemenda r-Regolament tal-Kunsill (KE) Nru 539/2001 li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżentati minn dik il-ħtieġa, ĠU L 149, 20.05.2014, p. 67

                     (3)
                  COM(2014) 665, tas-29.10.2014

                     (4)
                  COM(2014) 663, tas-29.10.2014

                     (5)
                  COM(2015) 119, 11.3.2015

                     (6)
                  Id-data tad-dħul fis-seħħ tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.

    ---documentbreak---

               IL-KUMMISSJONI EWROPEA
            Brussell, 14.9.2015
            COM(2015) 436 final
            ANNESSI
            tal-
            Proposta għal Deċiżjoni tal-Kunsill
            dwar il-konklużjoni tal-Ftehim bejn l-Unjoni Ewropea u r-Repubblika tal-Kolombja dwar l-eżenzjoni mill-viża għal perjodu qasir

               ANNESSI

               tal-

               Proposta għal Deċiżjoni tal-Kunsill

               dwar il-konklużjoni tal-Ftehim bejn l-Unjoni Ewropea u r-Repubblika tal-Kolombja dwar l-eżenzjoni mill-viża għal perjodu qasir

               FTEHIM

               bejn l-Unjoni Ewropea u r-Repubblika tal-Kolombja dwar l-eżenzjoni mill-viża għal perjodu qasir

               L-UNJONI EWROPEA, minn hawn 'il quddiem imsejħa “l-Unjoni” jew “l-UE”, u

               IR-REPUBBLIKA TAL-KOLOMBJA,minn hawn 'il quddiem imsejħa "il-Kolombja",

               minn hawn 'il quddiem imsejħin flimkien bħala l-“Partijiet Kontraenti”,

               BIL-ĦSIEB li jiġu żviluppati ulterjorment relazzjonijiet ta' ħbiberija bejn il-Partijiet Kontraenti u bix-xewqa li jiġi ffaċilitat l-ivvjaġġar billi jiġi żgurat dħul u soġġorn għal perjodu qasir mingħajr viża għaċ-ċittadini tagħhom,

               FILWAQT LI JIKKUNSIDRAW ir-Regolament (UE) Nru 509/2014 tal-Parlament Ewropew u tal-Kunsill tal-15 ta' Mejju 2014 li jemenda r-Regolament tal-Kunsill (KE) Nru 539/2001 li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżentati minn dik il-ħtieġa
                  1
                billi, inter alia, jittrasferixxi 19-il pajjiż terz, inkluż il-Kolombja mal-lista ta' pajjiżi terzi li ċ-ċittadini tagħhom huma eżentati mir-rekwiżit tal-viża għal soġġorni qosra fl-Istati Membri,

               FILWAQT LI HUMA KONXJI li l-Artikolu 1 tar-Regolament (KE) Nru 509/2014 jistipula li għal dawk id-19-il pajjiż, l-eżenzjoni mir-rekwiżit tal-viża għandha tapplika mid-data tad-dħul fis-seħħ ta' ftehim dwar l-eżenzjoni mill-viża li għandu jiġi konkluż mal-Unjoni,

               FILWAQT LI JIXTIEQU li jitħares il-prinċipju ta' trattament ugwali taċ-ċittadini kollha tal-UE,

               FILWAQT LI JQISU li l-persuni li jivvjaġġaw bl-għan li jwettqu attività bi ħlas matul is-soġġorn qasir tagħhom mhumiex koperti b'dan il-Ftehim u għalhekk għal dik il-kategorija, ir-regoli rilevanti tal-liġi tal-Unjoni u tal-liġi nazzjonali tal-Istati Membri u tal-liġi nazzjonali tal-Kolombja dwar l-obbligu jew l-eżenzjoni mill-viża u dwar l-aċċess għall-impjiegi jibqgħu japplikaw,

               FILWAQT LI JQISU l-Protokoll dwar il-pożizzjoni tar-Renju Unit u l-Irlanda fir-rigward tal-ispazju ta' libertà, sigurtà u ġustizzja u l-Protokoll dwar l-acquis ta' Schengen integrat fil-qafas tal-Unjoni Ewropea, anness mat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea, u filwaqt li jikkonfermaw li d-dispożizzjonijiet ta' dan il-Ftehim ma japplikawx għar-Renju Unit u l-Irlanda,

               FTIEHMU KIF ĠEJ:

               ARTIKOLU 1

               Għan

               Dan il-Ftehim jipprovdi għal vjaġġar mingħajr viża għaċ-ċittadini tal-Unjoni u għaċ-ċittadini tal-Kolombja meta jivvjaġġaw lejn it-territorju tal-Parti Kontraenti l-oħra għal perjodu massimu ta' 90 jum fi kwalunkwe perjodu ta' 180 jum.

               ARTIKOLU 2

               Definizzjonijiet

               Għall-finijiet ta' dan il-Ftehim,

               (a)
                     “Stat Membru” tfisser kwalunkwe Stat Membru tal-Unjoni, bl-eċċezzjoni tar-Renju Unit u l-Irlanda;

               (b)
                     “ċittadin tal-Unjoni” tfisser ċittadin ta' Stat Membru kif definit fil-punt (a);

               (c)
                     “ċittadin tal-Kolombja” tfisser persuna ta' nazzjonalità Kolombjana;

               (d)
                     "żona Schengen" tfisser iż-żona mingħajr fruntieri interni li tinkludi t-territorji tal-Istati Membri kif definit fil-punt (a) li japplikaw l-acquis ta’ Schengen b’mod sħiħ.

               (e)
                     "Acquis ta' Schengen" tfisser il-miżuri kollha maħsuba biex jiżguraw il-moviment liberu tal-persuni f'żona mingħajr fruntieri interni, flimkien ma' miżuri ta' sostenn direttament relatati fir-rigward tal-kontrolli fuq il-fruntieri esterni, l-ażil u l-immigrazzjoni u miżuri biex jipprevjenu u jiġġieldu l-kriminalità.

               ARTIKOLU 3

               Kamp ta' applikazzjoni

               1.
                     Iċ-ċittadini tal-Unjoni li għandhom passaport ordinarju, diplomatiku, tas-servizz, uffiċjali jew speċjali, li hu validu u maħruġ minn Stat Membru, jistgħu jidħlu u jibqgħu mingħajr viża fit-territorju tal-Kolombja għall-perjodu tas-soġġorn kif definit fl-Artikolu 4(1).

               Iċ-ċittadini tal-Kolombja li għandhom passaport ordinarju, diplomatiku, tas-servizz, uffiċjali jew speċjali, li hu validu u maħruġ mill-Kolombja jistgħu jidħlu u jibqgħu mingħajr viża fit-territorju tal-Istati Membri għall-perjodu tas-soġġorn kif definit fl-Artikolu 4(2).

               2.
                     Il-paragrafu 1 ta' dan l-Artikolu ma japplikax għal persuni li jivvjaġġaw bl-għan li jwettqu attività bi ħlas.

               Għal dik il-kategorija ta’ persuni, kull Stat Membru jista’ jiddeċiedi b’mod individwali li jimponi r-rekwiżit tal-viża fuq iċ-ċittadini tal-Kolombja jew li jirtirah skont l-Artikolu 4(3) tar-Regolament tal-Kunsill (KE) Nru 539/2001
                  2
               .

               Għal dik il-kategorija ta’ persuni, il-Kolombja tista’ tiddeċiedi dwar ir-rekwiżit tal-viża jew l-eżenzjoni mill-viża għaċ-ċittadini ta’ kull Stat Membru b’mod individwali skont il-liġi nazzjonali tagħha.

               3.
                     L-eżenzjoni mill-viża pprovduta b'dan il-Ftehim tapplika mingħajr preġudizzju għal-liġijiet tal-Partijiet Kontraenti dwar il-kundizzjonijiet tad-dħul u tas-soġġorn qasir. L-Istati Membri u l-Kolombja jirriżervaw id-dritt li jirrifjutaw id-dħul u s-soġġorn qasir fit-territorji tagħhom jekk ma jintlaħqux waħda jew aktar minn dawn il-kundizzjonijiet.

               4.
                     L-eżenzjoni mill-viża tapplika irrispettivament mill-metodu ta' trasport użat biex jinqasmu l-fruntieri tal-Partijiet Kontraenti.

               5.
                     Kwistjonijiet mhux koperti minn dan il-Ftehim jiġu regolati mil-liġi tal-Unjoni, mil-liġi nazzjonali tal-Istati Membri u mil-liġi nazzjonali tal-Kolombja.

               ARTIKOLU 4

               Tul ta' żmien tas-soġġorn

               1.
                     Iċ-ċittadini tal-Unjoni jistgħu jibqgħu fit-territorju tal-Kolombja għal perjodu massimu ta' 90 jum fi kwalunkwe perjodu ta' 180 jum.

               2.
                     Iċ-ċittadini tal-Kolombja jistgħu jibqgħu fit-territorju tal-Istati Membri li japplikaw l-acquis ta' Schengen b'mod sħiħ għal perjodu massimu ta' 90 jum fi kwalunkwe perjodu ta' 180 jum. Dak il-perjodu jiġi kkalkulat indipendentement minn kwalunkwe soġġorn fi Stat Membru li għadu ma japplikax l-acquis ta' Schengen b'mod sħiħ.

               Iċ-ċittadini tal-Kolombja jistgħu jibqgħu għal perjodu massimu ta' 90 jum fi kwalunkwe perjodu ta' 180 jum fit-territorju ta' kull Stat Membru li għadu ma japplikax l-acquis ta' Schengen b'mod sħiħ, irrispettivament mill-perjodu tas-soġġorn ikkalkulat għat-territorju tal-Istati Membri li japplikaw l-acquis ta' Schengen b'mod sħiħ.

               3.
                     Dan il-Ftehim ma jaffettwax il-possibbiltà li l-Kolombja u l-Istati Membri jestendu l-perjodu tas-soġġorn għal aktar minn 90 jum f'konformità mal-liġijiet nazzjonali rispettivi tagħhom u mal-liġi tal-Unjoni.

               ARTIKOLU 5

               Applikazzjoni territorjali

               1.
                     Fir-rigward tar-Repubblika Franċiża, dan il-Ftehim japplika biss għat-territorju Ewropew tar-Repubblika Franċiża.

               2.
                     Fir-rigward tar-Renju tan-Netherlands, dan il-Ftehim japplika biss għat-territorju Ewropew tar-Renju tan-Netherlands.

               ARTIKOLU 6

               Kumitat Konġunt għall-ġestjoni tal-Ftehim

               1.
                     Il-Partijiet Kontraenti jistabbilixxu Kumitat Konġunt ta' esperti (minn hawn 'il quddiem imsejjaħ il-“Kumitat”), magħmul minn rappreżentanti tal-Unjoni u rappreżentanti tal-Kolombja. L-Unjoni tkun irrappreżentata mill-Kummissjoni Ewropea.

               2.
                     Il-Kumitat jkollu l-kompiti li ġejjin:

               (a)
                     li jissorvelja l-implimentazzjoni ta' dan il-Ftehim;

               (b)
                     li jissuġġerixxi emendi jew żidiet għal dan il-Ftehim;

               (c)
                     li jsolvi tilwimiet li jinħolqu mill-interpretazzjoni jew l-applikazzjoni ta' dan il-Ftehim;

               (d)
                     kwalunkwe kompitu ieħor li jaqblu dwaru l-partijiet Kontraenti.

               3.
                     Il-Kumitat jitlaqqa' kull meta jkun meħtieġ, fuq talba ta' waħda mill-Partijiet Kontraenti.

               4.
                     Il-Kumitat jistabbilixxi r-regoli ta' proċedura tiegħu.

               ARTIKOLU 7

               Ir-relazzjoni ta' dan il-Ftehim ma' ftehimiet bilaterali għall-eżenzjoni mill-viża
                  bejn l-Istati Membri u l-Kolombja

               Dan il-Ftehim jieħu preċedenza fuq kull ftehim jew arranġament bilaterali konkluż bejn l-Istati Membri individwali u l-Kolombja, sa fejn dawn ikopru kwistjonijiet li jaqgħu fil-kamp ta' applikazzjoni tiegħu.

               ARTIKOLU 8

               Dispożizzjonijiet finali

               1.
                     Dan il-Ftehim jiġi ratifikat jew approvat mill-Partijiet Kontraenti skont il-proċeduri interni rispettivi tagħhom u jidħol fis-seħħ fl-ewwel jum tat-tieni xahar wara d-data tal-aħħar waħda miż-żewġ notifiki li bihom il-Partijiet Kontraenti jinnotifikaw lil xulxin li dawk il-proċeduri tlestew.

               Sakemm jidħol fis-seħħ, dan il-Ftehim jiġi applikat mill-ewwel jum wara d-data tal-iffirmar tiegħu.

               2.
                     Dan il-Ftehim qed jiġi konkluż għal perjodu indefinit, sakemm ma jintemmx f'konformità mal-paragrafu 5.

               3.
                     Dan il-Ftehim jista' jiġi emendat bi ftehim bil-miktub bejn il-Partijiet Kontraenti. L-emendi jidħlu fis-seħħ wara li l-Partijiet Kontraenti jkunu nnotifikaw lil xulxin li tlestew il-proċeduri interni tagħhom meħtieġa għal dan il-għan.

               4.
                     Kull Parti Kontraenti tista' tissospendi l-Ftehim kollu jew parti minnu, b'mod partikolari, għal raġunijiet ta' politika pubblika, il-protezzjoni tas-sigurtà nazzjonali jew il-protezzjoni tas-saħħa pubblika, l-immigrazzjoni irregolari jew l-introduzzjoni mill-ġdid tar-rekwiżit tal-viża minn kull Parti Kontraenti. Id-deċiżjoni dwar is-sospensjoni tiġi nnotifikata lill-Parti Kontraenti l-oħra sa mhux aktar tard minn xahrejn qabel id-dħul fis-seħħ ippjanat tagħha. Il-Parti Kontraenti li tkun issospendiet l-applikazzjoni ta' dan il-Ftehim tgħarraf minnufih lill-Parti Kontraenti l-oħra f'każ li r-raġunijiet għas-sospensjoni ma jibqgħux jeżistu u għandha tneħħi dik is-sospensjoni.

               5.
                     Kull Parti Kontraenti tista' ttemm dan il-Ftehim billi tagħti avviż bil-miktub lill-Parti l-oħra. Dan il-Ftehim ma jibqax fis-seħħ 90 jum wara dik id-data.

               6.
                     Il-Kolombja tista' tissospendi jew ittemm dan il-Ftehim biss fil-konfront tal-Istati Membri kollha.

               7.
                     L-Unjoni tista' tissospendi jew ittemm dan il-Ftehim biss fil-konfront tal-Istati Membri kollha tagħha.

               Magħmul f’żewġ kopji bil-Bulgaru, bl-Ispanjol, biċ-Ċek, bid-Daniż, bil-Ġermaniż, bl-Estonjan, bil-Grieg, bl-Ingliż, bil-Franċiż, bil-Kroat, bit-Taljan, bil-Latvjan, bil-Litwan, bl-Ungeriż, bil-Malti, bin-Netherlandiż, bil-Pollakk, bil-Portugiż, bir-Rumen, bis-Slovakk, bis-Sloven, bil-Finlandiż u bl-Isvediż, fejn kull test huwa ugwalment awtentiku.

               DIKJARAZZJONI KONĠUNTA FIR-RIGWARD TAL-IŻLANDA, IN-NORVEĠJA, L-IŻVIZZERA
                  U L-LIECHTENSTEIN

               Il-Partijiet Kontraenti jirrimarkaw ir-relazzjoni mill-qrib li teżisti bejn l-Unjoni Ewropea u n-Norveġja, l-Iżlanda, l-Iżvizzera u l-Liechtenstein, b'mod partikolari grazzi għall-Ftehimiet tat-18 ta' Mejju 1999 u tas-26 ta' Ottubru 2004 dwar l-assoċjazzjoni ta' dawk il-pajjiżi mal-implimentazzjoni, l-applikazzjoni u l-iżvilupp tal-acquis ta' Schengen.

               F' tali ċirkostanzi hu mixtieq li l-awtoritajiet tan-Norveġja, l-Iżlanda, l-Iżvizzera u l-Liechtenstein, min-naħa, u l-Kolombja, min-naħa l-oħra, jikkonkludu, mingħajr dewmien, ftehimiet bilaterali dwar l-eżenzjoni mill-viża għal perjodu qasir f'termini simili għal dawk ta' dan il-Ftehim.

               DIKJARAZZJONI KONĠUNTA DWAR L-INTERPRETAZZJONI TAL-KATEGORIJA TAL-PERSUNI LI JIVVJAĠĠAW BI SKOP TA’ ATTIVITÀ BI ĦLAS
                  SKONT L-ARTIKOLU 3(2) TA' DAN IL-FTEHIM

               Bix-xewqa li tkun żgurata interpretazzjoni komuni, il-Partijiet Kontraenti jaqblu li, għall-finijiet ta' dan il-Ftehim, il-kategorija tal-persuni li jwettqu attività bi ħlas tkopri l-persuni li jidħlu b'għan li jkollhom impjieg bi qliegħ jew attività b'remunerazzjoni fit-territorju tal-Parti Kontraenti l-oħra bħala impjegat jew fornitur ta' servizz.

               Din il-kategorija ma għandhiex tkopri:

               –
                     persuni tan-negozju, jiġifieri persuni li jivvjaġġaw b'għan ta' deliberazzjoni tan-negozju (mingħajr ma jkunu impjegati fil-pajjiż tal-Parti Kontraenti l-oħra),

               –
                     dawk li jwettqu attività sportiva jew ta' spettaklu fuq bażi ad hoc,

               –
                     ġurnalisti mibgħuta mill-midja tal-pajjiż ta' residenza tagħhom, u,

               –
                     apprendisti intra-korporattivi.

               L-implimentazzjoni ta' din id-Dikjarazzjoni tkun sorveljata mill-Kumitat Konġunt fi ħdan ir-responsabbiltà tiegħu skont l-Artikolu 6 ta' dan il-Ftehim, u jista' jipproponi modifiki meta, fuq il-bażi tal-esperjenzi tal-Partijiet Kontraenti, jikkunsidrahom neċessarji.

               DIKJARAZZJONI KONĠUNTA DWAR L-INTERPRETAZZJONI TAL-PERJODU TA' 90 JUM
                  FI KWALUNKWE PERJODU TA' 180 JUM KIF STABBILIT FL-ARTIKOLU 4 TA' DAN IL-FTEHIM

               Il-Partijiet Kontraenti jifhmu li l-perjodu massimu ta' 90 jum fi kwalunkwe perjodu ta' 180 jum kif previst mill-Artikolu 4 ta' dan il-Ftehim ifisser jew soġġorn kontinwu jew bosta soġġorni konsekuttivi, li t-tul ta' żmien totali tagħhom ma jaqbiżx id-90 jum fi kwalunkwe perjodu ta' 180 jum.

               Il-kunċett ta' “kwalunkwe” jimplika l-applikazzjoni ta' perjodu ta' referenza mobbli ta' 180 jum, billi wieħed iħares lura lejn kull ġurnata tas-soġġorn fl-aħħar perjodu ta' 180 jum, sabiex jiġi vverifikat jekk ir-rekwiżit tad-90 jum fi kwalunkwe perjodu ta' 180 jum għadux jiġi ssodisfat. Inter alia, dan ifisser li assenza għal perjodu mhux interrott ta' 90 jum tippermetti li jkun hemm soġġorn ġdid ta' mhux aktar minn 90 jum.

               DIKJARAZZJONI KONĠUNTA DWAR L-INFURMAR TAĊ-ĊITTADINI
                  DWAR IL-FTEHIM TAL-EŻENZJONI MILL-VIŻA

               Peress li jirrikonoxxu l-importanza tat-trasparenza għaċ-ċittadini tal-Unjoni Ewropea u għaċ-ċittadini tal-Kolombja, il-Partijiet Kontraenti jiftiehmu li jiżguraw it-tixrid totali ta' informazzjoni dwar il-kontenut u l-konsegwenzi tal-ftehim tal-eżenzjoni mill-viża u kwistjonijiet relatati, bħall-kundizzjonijiet għad-dħul fit-territorju.

               Dikjarazzjoni Konġunta DWAR l-introduzzjoni ta’ passaporti bijometriċi mir-Repubblika tal-Kolombja

               Ir-Repubblika tal-Kolombja bħala Parti Kontraenti tiddikjara li tkun tat kuntratt dwar il-produzzjoni ta’ passaporti bijometriċi u timpenja ruħha li toħroġ passaporti bijometriċi liċ-ċittadini tagħha sa mhux aktar tard mill-31 ta’ Awwissu 2015. Dawn il-passaporti għandhom jikkonformaw b’mod sħiħ mar-rekwiżiti tal-ICAO (Organizzazzjoni tal-Avjazzjoni Ċivili Internazzjonali) stipulati fid-Dok 9303 tal-ICAO.

               Il-Partijiet Kontraenti jaqblu li n-nuqqas milli jintroduċu passaporti bijometriċi sal-31 ta’ Diċembru 2015 jikkostitwixxi raġuni suffiċjenti għas-sospensjoni ta’ dan il-Ftehim skont il-proċeduri stabbiliti fl-Artikolu 8(4).

               DIKJARAZZJONI KONĠUNTA DWAR IL-KOOPERAZZJONI RIGWARD IL-MIGRAZZJONI IRREGOLARI

               Il-Partijiet Kontraenti jfakkru l-impenn tagħhom skont l-Artikolu 49(3) tal-Ftehim ta’ Djalogu Politiku u ta’ Kooperazzjoni bejn il-Komunità Ewropea u l-Istati Membri tagħha, minn naħa waħda, u l-Komunità Andina u l-pajjiżi membri tagħha, min-naħa l-oħra (iffirmat fl-2003), rigward ir-riammissjoni tal-migranti irregolari tagħhom.

               Il-Partijiet Kontraenti se jissorveljaw dan l-impenn mill-qrib. Huma jaqblu li jikkonkludu, fuq talba ta’ waħda mill-Partijiet, u b’mod partikolari fil-każ ta’ żieda ta’ migrazzjoni irregolari u problemi dwar ir-riammissjoni ta’ migranti irregolari wara d-dħul fis-seħħ tal-ftehim dwar l-eżenzjoni mill-viża għal perjodu qasir, ftehim li jirregola l-obbligi speċifiċi taż-żewġ Partijiet dwar ir-riammissjoni.

               Il-Partijiet Kontraenti jaqblu li tali ftehim ta’ riammissjoni għandu jkun element importanti li jsaħħaħ l-impenji reċiproċi meħuda f’dan il-Ftehim u li jekk ma jirnexxilhomx jikkonkludu tali ftehim dwar ir-riammissjoni fuq talba, dan jikkostitwixxi raġuni suffiċjenti għas-sospensjoni ta’ dan il-Ftehim skont il-proċeduri stabbiliti fl-Artikolu 8(4).

               ___

                     (1)
                  ĠU L 149, 20.5.2014, p. 67.

                     (2)
                  Ir-Regolament tal-Kunsilll (KE) Nru 539/2001 tal-15 ta' Marzu 2001 li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni u dawk iċ-ċittadini li huma eżentati minn dik il-ħtieġa (ĠUUE L 81, 21.3.2001, p. 1)


               IL-KUMMISSJONI EWROPEA
            Brussell, 6.4.2017
            COM(2017) 162 final
            2017/0072(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tiġi adottata f'isem l-Unjoni Ewropea fil-Kumitat Konġunt stabbilit bil-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji rigward it-talba tal-Ukrajna biex ssir Parti Kontraenti ta' dik il-Konvenzjoni

               MEMORANDUM TA’ SPJEGAZZJONI

               1.KUNTEST TAL-PROPOSTA

               •Raġunijiet u objettivi tal-proposta

               Il-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji
                  1
                (minn hawn 'il quddiem 'il-Konvenzjoni') tistabbilixxi dispożizzjonijiet dwar l-oriġini ta’ prodotti kkummerċjati skont il-Ftehimiet rilevanti konklużi bejn il-Partijiet Kontraenti.

               L-Artikolu 5(1) tal-Konvenzjoni jistipula li parti terza tista' ssir Parti Kontraenti tal-Konvenzjoni dment li l-pajjiż jew it-territorju kandidat ikollu fis-seħħ ftehim dwar il-kummerċ ħieles, li jipprevedi regoli preferenzjali tal-oriġini, ma' mill-inqas waħda mill-Partijiet Kontraenti. Għal dan l-għan, l-Artikolu 5(2) u (3) tal-Konvenzjoni jirrikjedi li parti terza tippreżenta talba bil-miktub għall-adeżjoni lid-depożitarju tal-Konvenzjoni li, min-naħa tiegħu, għandu jressaq it-talba lill-Kumitat Konġunt biex jikkunsidraha. L-Artikolu 2(2) tal-Konvenzjoni jistipula li, għall-finijiet tal-Konvenzjoni, 'parti terza' tfisser kwalunkwe pajjiż jew territorju ġar li mhux Parti Kontraenti.

               Fit-12 ta' Settembru 2016, l-Ukrajna ppreżentat it-talba tagħha bil-miktub għall-adeżjoni mal-Konvenzjoni lid-depożitarju tal-Konvenzjoni (is-Segretarjat Ġenerali tal-Kunsill tal-UE).

               L-awtoritajiet Ukreni kkonfermaw li l-Ukrajna għandha ftehim ta’ kummerċ ħieles ma’ diversi Partijiet Kontraenti, b’mod partikolari l-UE, l-Istati tal-EFTA, dik li kienet ir-Repubblika Jugoslava tal-Maċedonja u l-Montenegro. Bħala konsegwenza, l-Ukrajna tikkonforma mal-kundizzjoni stabbilita fl-Artikolu 5(1) tal-Konvenzjoni biex issir Parti Kontraenti.

               It-talba għandha għalhekk tiġi ppreżentata lill-Kumitat Konġunt tal-Konvenzjoni għall-adozzjoni ta’ Deċiżjoni li tistieden lill-Ukrajna taderixxi għall-Konvenzjoni, b’konformità mal-Artikolu 4(3)(b) tal-Konvenzjoni. Il-pożizzjoni li għandha tittieħed mill-UE fi ħdan il-Kumitat Konġunt għandha tiġi stabbilita mill-Kunsill.

               Skont il-Kummissjoni, l-adeżjoni tal-Ukrajna ma teħtieġ l-ebda miżura ta' tranżizzjoni kif imsemmi fl-Artikolu 4(3)(c) tal-Konvenzjoni.

               2.BAŻI ĠURIDIKA, SUSSIDJARJETÀ U PROPORZJONALITÀ

               •Legal basis

               L-Artikolu 207 u l-Artikolu 218(9) tat-Trattat dwar il-Funzjonament tal-Unjoni Ewropea (TFUE) huma l-bażi ġuridika ta' din il-proposta.

               L-Artikolu 218(9) tat-TFUE jistipula li meta deċiżjoni li għandha effett ġuridiku teħtieġ li tittieħed f’korp imwaqqaf minn ftehim internazzjonali, il-Kunsill, fuq proposta mill-Kummissjoni jew mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà, għandu jadotta deċiżjoni li tistabbilixxi l-pożizzjoni li għandha tiġi adottata f’isem l-Unjoni Ewropea.

               Id-Deċiżjoni li għandha tittieħed mill-Kumitat Konġunt tal-Konvenzjoni taqa’ taħt din id-dispożizzjoni.

               •Sussidjarjetà (għal kompetenza mhux esklużiva)

               Il-proposta hi fil-kompetenza esklużiva tal-Unjoni.

               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET KONĊERNATI U TAL-VALUTAZZJONIJIET TAL-IMPATT

               •Konsultazzjonijiet mal-partijiet ikkonċernati

               Il-Partijiet Kontraenti tal-Konvenzjoni u l-Istati Membri ġew infurmati b’din it-talba li saret mill-Ukrajna waqt il-laqgħa tal-Kumitat Konġunt tal-Konvenzjoni tal-L-Erbgħa, 28 ta' Settembru 2016.

               •Ġbir u użu tal-għarfien espert

               Ma kienx meħtieġ li jintalab għarfien espert estern.

               •Il-valutazzjoni tal-impatt

               Barra minn hekk, ma kienx meħtieġ li titwettaq valutazzjoni tal-impatt, minħabba li l-adeżjoni ta’ parti terza mal-Konvenzjoni hija soġġetta biss għall-kundizzjoni li din ikollha fis-seħħ ftehim ta' kummerċ ħieles ma’ mill-inqas waħda mill-Partijiet Kontraenti tal-Konvenzjoni.

               2017/0072 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tiġi adottata f'isem l-Unjoni Ewropea fil-Kumitat Konġunt stabbilit bil-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji rigward it-talba tal-Ukrajna biex ssir Parti Kontraenti ta' dik il-Konvenzjoni

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 207 flimkien mal-Artikolu 218(9) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)Il-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji (“il-Konvenzjoni”), li tistabbilixxi r-regoli dwar l-oriġini ta' oġġetti kkummerċjalizzati skont il-Ftehimiet rilevanti konklużi bejn il-Partijiet Kontraenti, li daħlet fids-seħħ fl-1 ta’ Diċembru 2012.

               (2)L-Artikolu 5(1) tal-Konvenzjoni jistipula li parti terza tista' ssir Parti Kontraenti tal-Konvenzjoni dment li l-pajjiż jew it-territorju kandidat ikollu fis-seħħ ftehim dwar il-kummerċ ħieles, li jipprevedi regoli preferenzjali tal-oriġini, ma' mill-inqas waħda mill-Partijiet Kontraenti.

               (3)Għal dan l-għan, l-Artikolu 5(2) u (3) tal-Konvenzjoni jirrikjedi li parti terza tippreżenta talba bil-miktub għall-adeżjoni lid-depożitarju tal-Konvenzjoni li, min-naħa tiegħu, għandu jressaq it-talba lill-Kumitat Konġunt biex jikkunsidraha.

               (4)L-Ukrajna ppreżentat talba bil-miktub għall-adeżjoni mal-Konvenzjoni lid-depożitarju tal-Konvenzjoni fit-12 ta' Settembru 2016.

               (5)L-Ukrajna għandha ftehim ta' kummerċ ħieles fis-seħħ ma' għadd ta’ Partijiet Kontraenti tal-Konvenzjoni u tikkonforma mal-kundizzjoni stabbilita fl-Artikolu 5(1) tal-Konvenzjoni biex issir Parti Kontraenti.

               (6)Skont l-Artikolu 4(3)(b) tal-Konvenzjoni, il-Kumitat Konġunt jadotta permezz ta’ deċiżjoni stediniet lil partijiet terzi biex jaderixxu mal-Konvenzjoni.

               (7)Il-pożizzjoni li trid tittieħed mill-Unjoni Ewrpea fi ħdan il-Kumitat Konġunt għandha tkun li tivvota favur deċiżjoni li tistieden lill-Ukrajna biex taderixxi mal-Konvenzjoni,

               ADOTTA DIN ID-DEĊIŻJONI:

               Artikolu 1

               Il-pożizzjoni li se tiġi adottata mill-Unjoni Ewropea fi ħdan il-Kumitat Konġunt tal-Konvenzjoni Reġjonali dwar ir-regoli tal-oriġini preferenzjali Pan-Ewro-Mediterranji, rigward it-talba tal-Ukrajna biex issir Parti Kontraenti ta' dik il-Konvenzjoni, għandha tkun ibbażata fuq l-abbozz ta' Deċiżjoni tal-Kumitat Konġunt anness ma’ din id-Deċiżjoni.

               Ir-rappreżentanti tal-Unjoni fil-Kumitat Konġunt jistgħu jaqblu dwar bidliet żgħar fl-abbozz tad-Deċiżjoni mingħajr ebda deċiżjoni oħra tal-Kunsill.

               Artikolu 2

               Wara l-adozzjoni tagħha, id-Deċiżjoni tal-Kumitat Konġunt għandha tiġi ppubblikata f'Il-Ġurnal Uffiċjali tal-Unjoni Ewropea.

               Artikolu 3

               Din id-Deċiżjoni għandha tidħol fis-seħħ fid-data tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  ĠU L 54, 26.2.2013, p. 4.

    ---documentbreak---

               IL-KUMMISSJONI EWROPEA
            Brussell, 6.4.2017
            COM(2017) 162 final
            ANNESS
            tal-
            Proposta għal Deċiżjoni tal-Kunsill
            dwar il-pożizzjoni li għandha tiġi adottata f'isem l-Unjoni Ewropea fil-Kumitat Konġunt stabbilit bil-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji rigward it-talba tal-Ukrajna biex issir Parti Kontraenti ta' dik il-Konvenzjoni

               Abbozz ta’
               DEĊIŻJONI Nru 1/2017

                  TAL-KUMITAT KONĠUNT TAL-KONVENZJONI REĠJONALI dwar ir-regoli preferenzjali tal-oriġini pan-Ewro-Mediterranji

               ta’ xx xx 2017

               rigward it-talba tal-Ukrajna biex issir Parti Kontraenti tal-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji

               Il-Kumitat Konġunt,

               Wara li kkunsidra l-Konvenzjoni Reġjonali dwar ir-regoli preferenzjali tal-oriġini Pan-Ewro-Mediterranji
                  1
               ,

               Billi:

               (1)L-Artikolu 5(1) tal-Konvenzjoni Reġjonali dwar ir-regoli tal-oriġini preferenzjali pan-Ewro-Mediterranji ("il-Konvenzjoni") jistipula li parti terza tista' ssir Parti Kontraenti tal-Konvenzjoni, dment li l-pajjiż jew territorju kandidat ikollu fis-seħħ ftehim dwar il-kummerċ ħieles, li jkun jipprovdi għal regoli preferenzjali tal-oriġini, ma' mill-inqas waħda mill-Partijiet Kontraenti.

               (2)Il-Georgia ppreżentat talba bil-miktub għall-adeżjoni mal-Konvenzjoni lid-depożitarju tal-Konvenzjoni fit-12 ta' Settembru 2016.

               (3)L-Ukrajna għandha ftehim ta' kummerċ ħieles fis-seħħ ma' għadd ta’ Partijiet Kontraenti tal-Konvenzjoni u tikkonforma mal-kundizzjoni stabbilita fl-Artikolu 5(1) tal-Konvenzjoni biex issir Parti Kontraenti.

               (4)L-Artikolu 4(3)(b) tal-Konvenzjoni jistipula li l-Kumitat Konġunt jadotta permezz ta' deċiżjoni stediniet lil partijiet terzi biex jaderixxu ma' din il-Konvenzjoni,

               ADOTTA DIN ID-DEĊIŻJONI:

               Artikolu 1

               L-Ukrajna għandha tiġi mistiedna taderixxi mal-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji.

               Artikolu 2

               Din id-Deċiżjoni għandha tidħol fis-seħħ fi … .

               Magħmul fi Brussell,

                  Għall-Kumitat Konġunt

                  Il-President

                     (1)
                  ĠU L 54, 26.2.2013, p. 4.


Avviż Legali Importanti

|

52009PC0101

Proposta għal deċiżjoni tal-Kunsill li temenda d-Deċiżjoni 2006/325/KE biex tipprovdi għal proċedura għall-implimentazzjoni tal-Artikolu 5(2) tal-Ftehim bejn il-Komunità Ewropea u r-Renju tad-Danimarka dwar dwar ġurisdizzjoni u rikonoxximent u eżekuzzjoni ta’ sentenzi f' materji ċivili u kummerċjali  /* KUMM/2009/0101 finali - CNS 2009/0034 */

	[pic] | KUMMISSJONI TAL-KOMUNITAJIET EWROPEJ |Brussel 4.3.2009KUMM(2009) 101 finali2009/0034 (CNS)Proposta għalDEĊIŻJONI TAL-KUNSILLli temenda d-Deċiżjoni 2006/325/KE biex tipprovdi għal proċedura għall-implimentazzjoni tal-Artikolu 5(2) tal-Ftehim bejn il-Komunità Ewropea u r-Renju tad-Danimarka dwar dwar ġurisdizzjoni u rikonoxximent u eżekuzzjoni ta’ sentenzi f' materji ċivili u kummerċjaliMEMORANDUM TA’ SPJEGAZZJONI1. Il-kuntest tal-proposta(i) |110 | 1. 1. Ir-raġunijiet u l-għanijiet tal-proposta/i Skont il-Protokoll dwar il-pożizzjoni tad-Danimarka annessa mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea, id-Danimarka ma tipparteċipax fit-Titolu IV tat-Trattat tal-KE, u b’konsegwenza ta’ dan l-istrumenti Komunitarji adottati fil-qasam tal-kooperazzjoni ġudizzjarja fi kwistjonijiet ċivili mhumiex vinkolanti jew applikabbli għad-Danimarka. Madanakollu, l-applikazzjoni ta’ ċerti strumenti Komunitarji ġiet estiża għad-Danimarka permezz ta’ ftehimiet internazzjonali bejn il-Komunità Ewropea u d-Danimarka konklużi abbażi tal-Artikolu 300 tat-Trattat tal-KE. Il-ftehimiet internazzjonali relevanti, konklużi permezz tad-Deċiżjonijiet tal-Kunsill Nru 2006/325/KE[1] u Nru 2006/326/KE[2] rispettivament, huma: il-Ftehim bejn il-Komunità Ewropea u r-Renju tad-Danimarka, dwar ġurisdizzjoni u rikonoxximent u eżekuzzjoni ta’ sentenzi f' materji ċivili u kummerċjali[3] u il-Ftehim bejn il-Komunità Ewropea u r-Renju tad-Danimarka dwar in-notifika ta' dokumenti ġudizzjarji u extra-ġudizzjarji fi kwistjonijiet ċivili jew kummerċjali[4]. Dawn il-ftehimiet paralleli jipprovdu (f’Artikolu 5(2)) biex il-Komunità Ewropea tagħti l-approvazzjoni tagħha f’każi fejn id-Danimarka bi ħsiebha tidħol fi ftehimiet internazzjonali li jistgħu jolqtu jew ibiddlu l-ambitu tar-Regolament tal-Kunsill (KE) Nru 44/2001 dwar ġurisdizzjoni u rikonoxximent u eżekuzzjoni ta' sentenzi f'materji ċivili u kummerċjali (minn hawn ’il quddiem imsejjaħ: ir-Regolament Brussell I)[5] jew ir-Regolament tal-Parlament Ewropew u tal-Kunsill Nru 1393/2007 (KE) dwar is-servizz fl-Istati Membri ta’ dokumenti ġudizzjarji u extra-ġudizzjarji fi kwistjonijiet ċivili jew kummerċjali (servizz ta’ dokumenti) u li jħassar ir-Regolament tal-Kunsill (KE) Nru 1348/2000 (minn hawn ’il quddiem imsejjaħ: ir-Regolament dwar is-servizz ta' dokumenti)[6]. La d-Deċiżjonijiet tal-Kunsill dwar il-konklużjoni ta’ dawk il-ftehimiet paralleli u lanqas il-ftehimiet paralleli nfushom ma jistipulaw kif il-Komunità għandha tieħu deċiżjoni fuq tali ftehim. L-għan tal-proposta/i huwa li tiġi stabbilita proċedura għall-implimentazzjoni tal-Artikolu 5(2) taż-żewġ ftehimiet paralleli, permezz tal-emenda tad-Deċiżjonijiet tal-Kunsill dwar il-konklużjoni tagħhom. |120 | 1.2. Il-Kuntest ġenerali Il-ftehimiet paralleli jipprovdu (fl-Artikolu 5(1)) li l-ftehimiet internazzjonali fejn il-Komunità tkun parti skont ir-Regolamenti relevanti (kif anness mal-ftehimiet paralleli) la huma vinkolanti u lanqas applikabbli għad-Danimarka. Id-Danimarka żżomm lura milli tidħol fi ftehimiet internazzjonali li jistgħu jaffettwaw jew ibiddlu l-ambitu tar-Regolamenti relevanti, sakemm dan ma jsirx bi ftehim mal-Komunità u ma jkunux saru arranġamenti sodisfaċenti rigward ir-relazzjoni bejn dawk il-ftehimiet paralleli u l-ftehim internazzjonali kkonċernat. Ir-relazzjonijiet bejn id-Danimarka u l-Komunità Ewropea fir-rigward ta’ dawk il-ftehimiet paralleli huma rregolati mil-liġi internazzjonali. L-Artikolu 300 tat-Trattat tal-KE japplika u konsgwentement il-Kummissjoni ma tistax tidħol għal obbligi internazzjonali f’isem il-Komunità Ewropea mingħajr ma tkun ġiet iddelegata tali dritt b’mod speċifiku. Id-Deċiżjonijiet tal-Kunsill dwar il-konklużjoni tal-ftehimiet paralleli u l-ftehimiet infushom ma jiddelegaw l-ebda setgħa lill-Kummissjoni biex tilħaq ftehim f'isem il-Komunità Ewropea. Għalhekk il-Komunità Ewropea għandha tistabbilixxi l-proċedura interna speċifika li għandha tkun segwita mill-Komunità Ewropea (bl-esklużjoni tad-Danimarka) biex jittieħdu deċiżjonijiet dwar l-approvazzjoni dwar il-konklużjoni, min-naħa tad-Danimarka, ta' ftehimiet internazzjonali li jaffettwaw ir-Regolamenti kkonċernati kif inhuma annessi mal-ftehimiet paralleli. Għal raġunijiet prattiċi l-Kummissjoni qed tippreżenta żewġ proposti fl-istess ħin għall-implimentazzjoni taż-żewġ ftehimiet paralleli. Għalkemm mhuwiex daqstant probabbli li d-Danimarka tipproponi li tidħol fi ftehimiet internazzjonali li jkun fihom dispożizzjonijiet dwar is-servizz ta’ dokumenti f’pajjiżi barranin li jistgħu jaffettwaw il-ftehim parallel dwar is-servizz ta’ dokumenti, jeħtieġ li tiġi stabbilita l-proċedura għall-implimentazzjoni ta' dan il-ftehim parallel ukoll. |2. Il-konsultazzjoni mal-partijiet interessati u l-valutazzjoni tal-impatt |230 | Fl-2008 saret laqgħa bejn rappreżentanti tal-awtoritajiet Daniżi u l-Kummissjoni sabiex tiġi diskussa s-sitwazzjoni. Ma saru l-ebda konsultazzjonijiet ulterjuri billi l-kwistjoni tal-proċedura interna li għanda tiġi segwita mill-Komunità Ewropea tikkonċerna biss lill-Komunità Ewropea, bl-eċċezzjoni tad-Danimarka, ladarba d-Danimarka ma tipparteċipax fit-Titolu IV tat-Trattat tal-KE u f’dan il-kuntest tista’ titqies bħala pajjiż terz. Il-Kummissjoni evalwat alternattivi differenti biex tistabbilixxi l-proċedura ta' implimentazzjoni, għalkemm b'mod fejn ma titwettaqx valutazzjoni tal-impatt formali. Waħda mill-alternattivi kellha tikkonsisti fl-emenda ta' żewġ ftehimiet paralleli sabiex tiġi pprovduta proċedura ta' implimentazzjoni partikolari. Din kienet tkun proċedura ħafna aktar ikkumplikata (il-ħtieġa għal mandat li jsiru negozjati għall-Kummissjoni, in-negozjati nfushom u l-proċedura li għandha tkun segwita għall-konklużjoni tal-ftehimiet) u, billi l-kwistjoni teħtieġ soluzzjoni b'mod urġenti, din l-alternattiva ma ntgħażlitx. L-alternattiva magħżula mill-Kummissjoni tipprevedi soluzzjoni sempliċi u relattivament rapida, jiġifieri l-emenda tad-Deċiżjonijiet tal-Kunsill dwar il-konklużjoni tal-ftehimiet paralleli biex b’hekk jiddaħħlu d-dispożizzjonijiet partikolari dwar il-proċedura li għandha tkun segwita mill-Komunità Ewropea sabiex tieħu deċiżjonijiet dwar l-approvazzjoni tagħha għall-konklużjoni, min-naħa tad-Danimarka, tal-ftehim internazzjonali kkonċernat. |3. L-elementi legali tal-proposta(i) 3.1. It-taqsira tal-azzjoni proposta Il-Kummissjoni tipproponi l-emenda tad-Deċiżjoni tal-Kunsill Nru 2006/325/KE u tad-Deċiżjoni tal-Kunsill 2006/326/KE biex b’hekk f’dawk id-deċiżjonijiet jiddaħħlu dispożizzjonijiet dwar l-implimentazzjoni tal-Artikolu 5(2) tal-ftehimiet paralleli. L-istess proċedura hija pprovduta għall-implimentazzjoni taż-żewġ ftehimiet paralleli. Spikkaw żewġ sitwazzjonijiet, u għal kull waħda minnhom ġiet stabbilita proċedura differenti biex il-Komunità Ewropea tagħti l-approvazzjoni tagħha. Id-denominatur komuni fiż-żewġ sitwazzjonijiet huwa li l-Kummissjoni tingħata s-setgħa mill-Kunsill biex tagħti l-approvazzjoni tagħha f’isem il-Komunità Ewropea. L-ewwel sitwazzjoni tinkludi każi fejn l-Istati Membri diġà ġew awtorizzati li jikkonkludu l-ftehim internazzjonali kkonċernat. Dan huwa l-każ, pereżempju, tal-Konvenzjoni Internazzjonali dwar ir-Responsabbiltà Ċivili għal Ħsara mit-Tniġġis miż-Żejt tal-Banker, 2001 (il-Konvenzjoni dwar il-Bankers), fejn il-Komunità diġà awtorizzat lill-Istati Membri tagħha, fl-interess tal-Komunità, biex jiffirmaw, jirratifikaw jew jaderixxu magħha (ara d-Deċiżjoni tal-Kunsill 2002/762/KE li tawtorizza lill-Istati Membri tagħha li, fl-interess tal-Komunità, li jiffirmaw, jirratifikaw u jaderixxu mal-Konvenzjoni Internazzjonali dwar ir-Responsabbiltà Ċivili għal Ħsara mit-Tniġġis miż-Żejt tal-Banker, 2001 (il-Konvenzjoni dwar il-Bankers)[7]). Eżempju ieħor huwa l-Protokoll tat-12 ta' Frar 2004 li jemenda l-Konvenzjoni ta' Pariġi tad-29 ta' lulju 1960 dwar ir-Responsabbiltà tal-Partijiet Terzi fil-Qasam tal-Enerġija Nukleari (ara d-Deċiżjoni tal-Kunsill 2003/882/KE li tawtorizza lill-Istati Membri li huma Partijiet Kontraenti tal-Konvenzjoni ta' Pariġi tad-29 ta' Lulju 1960 dwar ir-responsabilità tal-Partijiet Terzi fil-Qasam tal-Enerġija Nukleari li jiffirmaw fl-interess tal-Komunità Ewropea, il-Protokoll li jemenda din il-Konvenzjoni[8] u d-Deċiżjoni tal-Kunsill 2004/294/KE li tawtorizza l-Istati Membri li huma partijiet kontraenti tal-Konvenzjoni ta' Pariġi tat-29 ta' Lulju 1960 dwar ir-Responsabbiltà ta' Terzi Persuni fil-Qasam tal-Enerġija Nukleari biex jirratifikaw, fl-interess tal-Komunità Ewropea, il-Protokoll li jemenda dik il-Konvenzjoni, jew biex jaderixxu miegħu[9]. Din l-ewwel sitwazzjoni se tkopri wkoll każi fejn il-Komunità nfisha tkun issieħbet bħala parti fi ftehimiet internazzjoni li jaffettwaw ir-Regolament Brussell I jew ir-Regolament dwar is-servizz ta' dokumenti. Fil-każi deskritti, dejjem jekk il-Komunità tkun diġà eżaminat il-possibbiltà li dawk l-istrumenti Komunitarji li jiġu affettwati mill-ftehim internazzjonali kkonċernat u tkun ipprovdiet, fejn meħtieġ, għal salvagwardji biex tiżgura li dawk l-istrumenti Komunitarji huma applikati fil-każi relevanti kollha, hija stabbilita proċedura sempliċi. F’tali sitwazzjonijiet, il-Kummissjoni se tingħata s-setgħa li tagħti l-approvazzjoni tagħha lid-Danimarka f’isem il-Komunità Ewropea. It-tieni sitwazzjoni tkopri l-każi kollha li ma jaqgħux taħt l-ewwel kategorija msemmija hawn fuq. F’tali każijiet huwa meħtieġ li ssir diskussjoni mal-Istati Membri dwar il-possibbiltà li r-Regolament ikkonċernat jiġi affettwat mill-ftehim internazzjonali li d-Danimarka tkun bi ħsiebha tikkonkludi. Għalhekk l-Istati Membri se jkunu involuti fil-proċess tat-teħid ta’ deċiżjonijiet permezz tal-proċedura tal-komitoloġija. F’tali sitwazzjonijiet, il-Kummissjoni se tingħata s-setgħa li tagħti l-approvazzjoni tagħha lid-Danimarka f’isem il-Komunità Ewropea permezz tal-proċedura ta’ komitoloġija. 3.2. Il-Bażi legali Il-bażi legali għal dawn iż-żewġ proposti huwa l-Artikolu 61(c) tat-Trattat tal-KE, flimkien mal-ewwel subparagrafu tal-Artikolu 300(2) u l-ewwel subparagrafu tal-Artikolu 300(3) tiegħu. |2009/0034 (CNS)Proposta għalDEĊIŻJONI TAL-KUNSILLli temenda d-Deċiżjoni 2006/325/KE biex tipprovdi għal proċedura għall-implimentazzjoni tal-Artikolu 5(2) tal-Ftehim bejn il-Komunità Ewropea u r-Renju tad-Danimarka dwar dwar ġurisdizzjoni u rikonoxximent u eżekuzzjoni ta’ sentenzi f' materji ċivili u kummerċjaliIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 61(c) tiegħu, flimkien mal-ewwel subparagrafu tal-Artikolu 300(2) u l-ewwel subparagrafu tal-Artikolu 300(3) tiegħu,Wara li kkunsidra l-proposta tal-Kummissjoni,Wara li kkunsidra l-opinjoni tal-Parlament Ewropew[10],Billi:(1) L-applikazzjoni tad-dispożizzjonijiet tar-Regolament tal-Kunsill (KE) Nru 44/2001 tat-22 ta' Diċembru 2000 dwar ġurisdizzjoni u rikonoxximent u eżekuzzjoni ta' sentenzi f'materji ċivili u kummerċjali[11] ġie estiż għar-Renju tad-Danimarka permezz tal-Ftehim bejn il-Komunità Ewropea u r-Renju tad-Danimarka dwar ġurisdizzjoni u rikonoxximent u eżekuzzjoni ta' sentenzi f'materji ċivili u kummerċjali, konkluż bid-Deċiżjoni tal-Kunsill 2006/325/KE[12].(2) L-Artikolu 5(2) tal-Ftehim bejn il-Komunità Ewropea u r-Renju tad-Danimarka jipprovdi li d-Danimarka ma tidħol fl-ebda ftehim internazzjonali li jista’ jaffettwa jew ibiddel l-ambitu tar-Regolament (KE) Nru 44/2001, sakemm dan ma jsirx bi ftehim mal-Komunità u jsiru l-arranġamenti xierqa fir-rigward tar-relazzjoni bejn dak il-Ftehim u l-ftehim internazzjonali kkonċernat.(3) La l-Ftehim bejn il-Komunità Ewropea u r-Renju tad-Danimarka nnifsu u lanqas id-Deċiżjoni 2006/325/KE ma jistipulaw kif il-Komunità Ewropea għandha tieħu deċiżjoni dwar l-approvazzjoni tagħha għall-konklużjoni, min-naħa tad-Danimarka, tal-ftehim internazzjonali kkonċernat.(4) Il-proċedura għall-implimentazzjoni tal-Artikolu 5(2) tal-Ftehim bejn il-Komunità Ewropea u r-Renju tad-Danimarka għandu jiddaħħal fis-seħħ. Tali proċedura għandha tiżgura li deċiżjonijiet dwar l-approvazzjoni tal-Komunità Ewropea jkunu jistgħu jittieħdu malajr.(5) Għandha ssir distinzjoni bejn il-każi fejn il-Komunità Ewropea nfisha tkun diġà saret parti għal ftehim internazzjonali jwe awtorizzat lill-Istati Membri tagħha biex jagħmlu dan fl-interess tal-Komunità Ewropea u l-bqija kollha tal-każi.(6) Id-Deċiżjoni 2006/325/KE għandha tiġi emendata kif xieraq sabiex tipprovdi għal tali proċedura.(7) Il-miżuri neċessarji għall-implimentazzjoni ta’ din id-Deċiżjoni għandhom jiġu adottati skont id-Deċiżjoni tal-Kunsill 1999/468/KE tat-28 ta’ Ġunju 1999 li tipprovdi l-proċeduri għall-eżerċizzju tas-setgħat tal-implimentazzjoni konferiti fuq il-Kummissjoni[13].(8) Skont l-Artikolu 3 tal-Protokoll dwar il-pożizzjoni tar-Renju Unit u l-Irlanda anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea, ir-Renju Unit u l-Irlanda qed jieħdu sehem fl-adozzjoni u l-applikazzjoni ta' din id-Deċiżjoni.(9) Skont l-Artikoli 1 u 2 tal-Protokoll dwar il-pożizzjoni tad-Danimarka anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea, id-Danimarka mhix tipparteċipa fl-adozzjoni ta’ din id-Deċiżjoni, li għaldaqstant la hi vinkolanti u lanqas mhi applikabbli għad-Danimarka.IDDEĊIEDA KIF ĠEJ:Artikolu UnikuId-Deċiżjoni 2006/325/KE hija emendata kif ġej:Jiddaħħal l-Artikolu 1a li ġej:" Artikolu 1aGħall-iskop tal-applikazzjoni tal-Artikolu 5(2) tal-Ftehim, il-Kummissjoni għandha tadotta d-deċiżjoni dwar l-approvazzjoni tal-Komunità Ewropea jekk:1.  Il-Komunità Ewropea nfisha tkun diġà saret parti għall-ftehim internazzjoni; jew2.  Il-Komunità Ewropea awtorizzat lill-Istati Membri biex jagħmlu dan fl-interess tal-Komunità Ewropea.Fil-bqija kollha tal-każi, id-deċiżjoni dwar l-approvazzjoni tal-Komunità Ewropea għandha tiġi adottata mill-Kummissjoni skont il-proċedura konsultattiva msemmija fl-Artikolu 75(2) tar-Regolament (KE) Nru 44/2001."Magħmul fi Brussel,Għall-KunsillIl-President [1] ĠU L 120, 5.5. 2006, p. 22.[2] ĠU L 120, 5.5.2006, p. 23.[3] ĠU L 299, 16.11.2005, p. 62.[4] ĠU L 300, 17.11.2005, p. 55.[5] ĠU L 12, 16.1.2001, p. 1.[6] ĠU L 324, 10.12.2007, p. 78.[7] ĠU L 256, 25.9.2002, p. 7.[8] ĠU L 338 23.12.2003, p. 30.[9] ĠU L 97, 1.4.2004, p. 53.[10] ĠU C , , p. .[11] ĠU L 12, 16.1.2001, p. 1.[12] ĠU L 120, 5.5.2006, p. 22.[13] ĠU L 184, 17.7.1999, p. 23.


Avviż Legali Importanti

|

52009PC0123

Proposta għal deċiżjoni tal-Kunsill biex tiġi stabbilita l-pożizzjoni Komunitarja li għandha tiġi adottata fil-Kummissjoni għat-Tonn tal-Oċean Indjan  /* KUMM/2009/0123 finali */

	[pic] | KUMMISSJONI TAL-KOMUNITAJIET EWROPEJ |Brussel 11.3.2009KUMM(2009) 123 finaliProposta għalDEĊIŻJONI TAL-KUNSILLbiex tiġi stabbilita l-pożizzjoni Komunitarja li għandha tiġi adottata fil-Kummissjoni għat-Tonn tal-Oċean IndjanMEMORANDUM TA’ SPJEGAZZJONISkont it-tieni subparagrafu tal-Artikolu 300(2) tat-Trattat tal-KE, meta entitajiet stabbiliti bi ftehimiet internazzjonali jissejħu sabiex jadottaw deċiżjonijiet li għandhom effetti legali ħlief għal deċiżjonijiet li jissupplimentaw jew jemendaw il-qafas istituzzjonali tal-ftehimiet konċernati, il-pożizzjoni Komunitarja marbuta ma' dawn id-deċiżjonijiet għandha tiġi stabbilita mill-Kunsill fuq proposta mill-Kummissjoni.Fid-dawl ta' dan l-obbligu, u b'segwitu ta' proposta simili biex tiġi stabbilita pożizzjoni Komunitarja fl-ICCAT (id-Deċiżjoni tal-Kunsill tal-11 ta' Novembru 2008 biex tiġi stabbilita pożizzjoni Komunitarja fil-Kummissjoni Internazzjonali għall-Konservazzjoni tat-Tonn tal-Atlantiku (ICCAT), Dok. 14863/08, PECH 278 RESTREINT), il-Kummissjoni Ewropea tipproponi din id-deċiżjoni, biex tiddetermina l-pożizzjoni Komunitarja fil-Kummissjoni għat-Tonn tal-Oċean Indjan (IOTC). Din il-proposta ssegwi l-istess approċċ bħad-Deċiżjoni tal-Kunsill għall-ICCAT, sabiex tiżgura konsistenza fi ħdan pożizzjonijiet Komunitarji f’diversi Organizzazzjonijiet Reġjonali għall-Ġestjoni tas-Sajd.Proposta għalDEĊIŻJONI TAL-KUNSILLbiex tiġi stabbilita l-pożizzjoni Komunitarja li għandha tiġi adottata fil-Kummissjoni għat-Tonn tal-Oċean IndjanIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 37, flimkien mat-tieni subparagrafu tal-Artikolu 300(2) tiegħu,Wara li kkunsidra l-proposta tal-Kummissjoni,Billi:(1) L-Artikolu 33 tat-Trattat tal-KE, flimkien mal-Artikolu 32 tiegħu, jistipula li wieħed mill-għanijiet tal-Politika Komuni dwar is-Sajd huwa li tiżgura d-disponibbiltà tal-provvisti. Ir-Regolament tal-Kunsill (KE) Nru 2371/2002 tal-20 ta’ Diċembru 2002 dwar il-konservazzjoni u l-isfruttar sostenibbli ta’ riżorsi tas-sajd skont il-Politika Komuni dwar is-Sajd jesiġi li l-Komunità għandha tapplika l-approċċ ta’ prekawzjoni meta tieħu miżuri mfassla biex jitħarsu u jiġu kkonservati r-riżorsi akwatiċi ħajjin, biex tipprovdi għall-isfruttar sostenibbli tagħhom u biex timminimizza l-impatt tal-attivitajiet tas-sajd fuq l-ekosistemi tal-baħar. Jipprovdi wkoll li l-Komunità għandha timmira għal implimentazzjoni gradwali ta' approċċ ibbażat fuq ekosistemi għall-ġestjoni tas-sajd, u timmira biex tikkontribwixxi għal attivitajiet tas-sajd effiċjenti fi ħdan industrija tas-sajd u tal-akwakoltura ekonomikament vijabbli u kompetittiva, li tipprovdi livell ta' għixien ġust għal dawk li jiddipendu fuq l-attivitajiet tas-sajd u li tqis l-interessi tal-konsumaturi.(2) Il-Komunità Ewropea hija Parti Kontraenti għall-Ftehim li jistabbilixxi l-Kummissjoni għat-Tonn tal-Oċean Indjan (IOTC) fi ħdan il-qafas tal-Organizzazzjoni tan-Nazzjonijiet Uniti għall-Alimentazzjoni u l-Agrikoltura. L-IOTC tista’, abbażi ta’ evidenza xjentifika, tadotta miżuri mfassla biex jitħarsu l-popolazzjonijiet ta’ stokkijiet ta’ ħut li jpassi ħafna (tonn u ħut simili) li jista’ jinqabad fl-Oċean Indjan u fl-ibħra qrib, fit-tramuntana taż-żona tal-Konverġenza tal-Antartiku f’livelli li jiżguraw is-sostenibbiltà fuq medda twila ta' dawn l-istokkijiet.(3) Skont it-tieni subparagrafu tal-Artikolu 300(2) tat-Trattat tal-KE, il-pożizzjoni Komunitarja fl-entitajiet stabbiliti bi ftehimiet reġjonali dwar is-sajd li jissejħu sabiex jadottaw deċiżjonijiet li għandhom effetti legali (iżda li ma jimmodifikawx il-qafas istituzzjonali tal-ftehimiet konċernati) għandhom jiġu adottati b'maġġoranza kwalifikata b'deċiżjoni tal-Kunsill, fuq proposta mill-Kummissjoni.ADOTTA DIN ID-DEĊIŻJONI:Artikolu 1Il-pożizzjoni li għandha tiġi adottata f'isem il-Komunità fil-Kummissjoni għat-Tonn tal-Oċean Indjan, meta dik il-Kummissjoni tissejjaħ biex tadotta deċiżjonijiet li għandhom effetti legali, hija stipulata fl-Anness għal din id-Deċiżjoni.Artikolu 2Din id-Deċiżjoni għandha tiġi vvalutata u fejn xieraq riveduta mill-Kunsill fuq proposta tal-Kummissjoni, sa mhux aktar tard mil-laqgħa annwali tal-Kummissjoni għat-Tonn tal-Oċean Indjan fl-2014.Magħmul fi Brussell,Għall-KunsillIl-PresidentANNESSIl-pożizzjoni Komunitarja fil-Kummissjoni għat-Tonn tal-Oċean Indjan1. PRINċIPJIFil-qafas tal-IOTC, il-Komunità Ewropea għandha:1.  taġixxi skont l-għanijiet segwiti mill-Komunità fi ħdan il-qafas tal-Politika Komuni dwar is-Sajd, notevolment permezz ta’ approċċ ta’ prekawzjoni li jipprovdi għall-isfruttar sostenibbli ta’ speċijiet regolati bl-IOTC, li jippromwovi l-implimentazzjoni gradwali ta’ approċċ ibbażat fuq l-ekosistemi għall-ġestjoni tas-sajd, u li jimminimizza l-impatt ta’ attivitajiet tas-sajd fuq ekosistemi tal-baħar, kif ukoll permezz tal-promozzjoni ta’ sajd Komunitarju ekonomikament vijabbli u kompetittiv, li jipprovdi livell ġust ta’ għixien għal dawk li jiddependu fuq attivitajiet tas-sajd u li jqis l-interessi tal-konsumaturi;2.  tiżgura li l-miżuri tal-IOTC huma skont l-għanijiet tal-Ftehim tal-IOTC;3.  tiżgura li l-miżuri tal-IOTC huma konsistenti mal-liġi internazzjonali, u partikolarment mad-dispożizzjonijiet tal-Konvenzjoni tan-NU dwar il-Liġi tal-Baħar, mal-Ftehim tan-NU marbut mal-Konservazzjoni u l-Ġestjoni tal-Istokkijiet tal-Ħut Transżonali u tal-Ħut li Jpassi Ħafna u mal-Ftehim għall-promozzjoni tal-konformità mal-miżuri internazzjonali tal-konservazzjoni u l-ġestjoni tal-bastimenti tas-sajd fl-ibħra miftuħa;4.  tippromwovi pożizzjonijiet konsistenti fi ħdan l-Organizzazzjonijiet Reġjonali għall-Ġestjoni tas-Sajd;5.  tfittex sinerġiji mal-politika li qed issegwi l-Komunità bħala parti mir-relazzjonijiet bilaterali tas-sajd ma' pajjiżi terzi, u tiżgura l-koerenza mal-politika tagħha tar-relazzjonijiet esterni;6.  tiżgura li l-impenji internazzjonali tal-Komunità jiġu rispettati.2. OrjentazzjonijietIl-Komunità Ewropea għandha, fejn xieraq, tagħmel ħilitha sabiex tappoġġa l-adozzjoni mill-IOTC tal-azzjonijiet li ġejjin:7.  miżuri stretti ta’ konservazzjoni u ta’ ġestjoni għal riżorsi tas-sajd li jippermettu s-sostenibbiltà tagħhom fuq medda twila li jqisu l-aqwa parir xjentifiku disponibbli għal bastimenti tas-sajd bil-purse seines li jaqbdu tonn t’għajnu kbira, tonn tal-pinen sofor u l-palamit, kif ukoll miżuri ekwivalenti għal bastimenti li jistadu bil-konz għal stokkijiet ta’ tonn jew pixxispad;8.  miżuri li jikkontrollaw l-isforz tas-sajd biex jiżguraw li huwa proporzjonat mal-oppurtunitajiet disponibbli tas-sajd;9.  miżuri li jimminimizzaw l-impatt ta’ attivitajiet tas-sajd fuq speċijiet mhux fil-mira, notevolment klieb il-baħar;10.  l-iżvilupp u l-implimentazzjoni ta’ miżuri ta’ monitoraġġ, kontroll u sorveljanza, fir-rigward fost oħrajn, miżuri tal-Istat tal-port;11.  miżuri mtejba biex jiġġieldu attivitajiet tal-IUU, partikolarment miżuri vinkolanti relatati mas-suq biex jippromwovu konformità minn dawk li mhumiex Membri;12.  l-iżvilupp ta’ approċċi komuni ma’ Organizzazzjonijiet Reġjonali għall-Ġestjoni tas-Sajd, inkużi l-Kummissjoni għas-Sajd fil-Punent u fiċ-Ċentru tal-Paċifiku u l-Kummissjoni Internazzjonali għall-Konservazzjoni tat-Tonn tal-Atlantiku;13.  l-immodernizzar kontinwu tal-IOTC wara l-eżaminar tal-prestazzjoni, inklużi r-riforma tagħha u l-ħolqien ta’ entità indipendenti mill-qafas tan-Nazzjonijiet Uniti.[pic][pic][pic]


               IL-KUMMISSJONI EWROPEA
            Brussell, 27.7.2017
            COM(2017) 402 final
            2017/0179(NLE)
            Proposta għal
            DEĊIŻJONI TAL-KUNSILL
            dwar il-konklużjoni tal-Ftehim bejn l-Unjoni Ewropea u Barbados li jemenda l-Ftehim bejn il-Komunità Ewropea u Barbados dwar l-eżenzjoni mill-viża għal soġġorn qasir

               MEMORANDUM TA’ SPJEGAZZJONI

               1.KUNTEST TAL-PROPOSTA

               Ir-Regolament (UE) Nru 610/2013 tas-26 ta' Ġunju 2013
                  1
                (minn issa 'l quddiem: l-emenda tal-KFS) emendat il-Konvenzjoni li timplimenta l-Ftehim ta' Schengen
                  2
                (CISA), ir-Regolament (KE) Nru 562/2006
                  3
                (Kodiċi tal-Fruntieri ta' Schengen [KFS]) u r-Regolament (KE) Nru 810/2009
                  4
                (il-Kodiċi dwar il-Viża) u – fost l-oħrajn – iddefinixxa mill-ġdid il-kunċett ta' "soġġorn qasir" għal ċittadini ta' pajjiż terz fiż-żona Schengen. Mit-18 ta' Ottubru 2013, iċ-ċittadini ta' pajjiż terz – irrispettivament minn jekk għandhomx bżonn viża jew humiex eżenti – li biħsiebhom jivvjaġġaw lejn iż-żona Schengen għal soġġorn qasir, it-tul massimu tas-soġġorn awtorizzat huwa definit bħala "90 ġurnata fi kwalunkwe perjodu ta' 180 ġurnata". Kuntrarju għad-definizzjoni li kienet fis-seħħ sat-18 ta' Ottubru 2013 (tliet xhur matul perjodu ta' sitt xhur mid-data tal-ewwel dħul), il-kunċett il-ġdid huwa aktar preċiż billi jistipula t-tul ta' żmien fi ġranet, minflok f'xhur. Barra minn hekk, it-terminu "mid-data tal-ewwel dħul" li wassal għal bosta inċertezzi u mistoqsijiet tneħħa mid-definizzjoni.

               L-emenda tal-KFS introduċiet il-bidliet kollha meħtieġa fl-acquis tal-UE dwar il-viża u l-fruntieri, i.e. iċ-CISA, l-SBC, il-Kodiċi dwar il-Viża u r-Regolament (KE) Nru 539/2001
                  5
               . Madankollu, il-kunċett tas-soġġorn qasir huwa mnaqqax ukoll fil-ftehimiet internazzjonali li ġew konklużi mill-Unjoni Ewropea. Il-ftehimiet ta' eżenzjoni mill-viża li ġew konklużi ma' Antigua u Barbuda
                  6
               , il-Bahamas
                  7
               , Barbados
                  8
               , il-Brażil
                  9
               , Mauritius
                  10
               , Saint Kitts u Nevis
                  11
                u s-Seychelles
                  12
                għadhom jirreferu għad-definizzjoni l-antika ("tliet xhur matul perjodu ta' sitt xhur wara d-data tal-ewwel dħul"
                  13
               ) meta jiddefinixxu t-tul tas-soġġorn mingħajr viża.

               Fis-16 ta’ Lulju 2014, il-Kummissjoni adottat rakkomandazzjoni għal Deċiżjoni tal-Kunsill dwar l-awtorizzazzjoni tal-ftuħ ta’ negozjati għall-emendar tal-ftehim dwar l-eżenzjoni mill-viża għal soġġorn qasir, bejn l-Unjoni Ewropea u l-pajjiżi fuq imsemmija
                  14
               , li l-Kunsill adottat fid-9 ta’ Ottubru 2014
                  15
               . L-għan kien li tiġi implimentata d-definizzjoni l-ġdida ta’ soġġorn qasir fir-rigward ta’ dawn is-seba’ pajjiżi, kif  previst mill-emenda tal-SBC. Barra minn hekk, id-definizzjoni ta’ “soġġorn qasir” fil-ftehimiet ta’ eżenzjoni mill-viża f’termini ta’ ġranet milli f’termini ta’ xhur hija inqas kumplessa biex tiġi vverifikata u kkalkulata permezz ta’ mezzi elettroniċi/informatiċi, u għalhekk hija iktar xierqa għal sistemi ċentralizzati tal-ġestjoni tal-fruntieri, bħas-sistema proposta ta’ Dħul/Ħruġ (EES)
                  16
               .

               Wara l-awtorizzazzjoni tal-Kunsill, il-Kummissjoni bdiet negozjati biex temenda il-ftehim dwar l-eżenzjoni mill-viża mas-seba’ pajjiżi (Antigwa u Barbuda, il-Bahamas, Barbados, il-Brażil, Mauritius, Saint Kitts u Nevis u s-Seychelles).

               In-negozjati ma’ Barbados ġew iffinalizzati b’suċċess permezz tal-inizjalar tal-ftehim emendatorju fit-8 ta’ Frar 2017. Iż-żewġ partijiet ftehmu li jadottaw definizzjoni ġdida ta’ “soġġorn qasir” matul il-ftehim dwar l-eżenzjoni mill-viża bejn l-UE u Barbados. Barra minn hekk, il-ftehim jimplika modifika ta’ xi dettalji tekniċi (ara iktar ’l isfel), iżda l-emendi kollha mhumiex sinifikanti mill-aspett ta' vjaġġatur.

                  Is-sitwazzjoni speċifika tar-Renju Unit u tal-Irlanda hija riflessa fil-preambolu tal-ftehim.

               2.BAŻI ĠURIDIKA, SUSSIDJARJETÀ U PROPORZJONALITÀ

               •Bażi ġuridika

               Il-ftehim jobbliga l-approvazzjoni taż-żewġ partijiet kontraenti f'konformità mal-proċeduri rispettivi tagħhom. Min-naħa tal-Unjoni, dan jobbliga d-deċiżjonijiet tal-Kunsill dwar l-iffirmar u l-konklużjoni tal-ftehim.

               Din il-proposta hija ppreżentata lill-Kunsill sabiex tawtorizza l-konklużjoni tal-Ftehim biex jiġi emendat il-Ftehim bejn il-Komunità Ewropea u Barbados dwar l-eżenzjoni mill-viża għal soġġorn qasir.

               Il-ftehim jiżgura koerenza legali, kif ukoll armonizzazzjoni fost l-Istati Membri, billi jaderixxi mad-definizzjoni l-ġdida ta' soġġorn qasir kif previst mill-emenda tal-SBC, li jipprovdi interpretazzjoni ċara ta' "soġġorn qasir".

               Il-bażi ġuridika għal din il-proposta hija l-punt (a) tal-Artikolu 77(2) tat-Trattat dwar il-Funzjonament tal-Unjoni Ewropea (it-TFUE), flimkien mal-Artikolu 218 tiegħu.

               L-Unjoni ma għandha ebda setgħa temenda l-ftehimiet dwar l-eżenzjoni mill-viża li jorbtu lill-erba' pajjiżi li huma assoċjati mal-implimentazzjoni tal-acquista' Schengen, inkluża l-politika komuni dwar il-viżi. Sabiex jiġi żgurat approċċ armonizzat u implimentazzjoni tad-dispożizzjonijiet tat-tul tas-soġġorn awtorizzat fiż-żona Schengen, dikjarazzjoni konġunta tinsab inkluża fil-ftehim, li tiddikjara x-xewqa għal Barbados, min-naħa l-waħda, u l-Iżlanda, Liechtenstein, in-Norveġja u l-Iżvizzera, min-naħa l-oħra, li jimmodifikaw b'dan il-mod il-ftehimiet dwar l-eżenzjoni tal-viża bilaterali attwali.

               Il-proposta mehmuża tikkostitwixxi l-istrument legali għall-konklużjoni tal-ftehim. Il-Kunsill se jiddeċiedi b’maġġoranza kkwalifikata wara l-iffirmar tal-ftehim, f’isem l-Unjoni, minn persuna nominata mill-presidenza tal-Kunsill u wara li jkun kiseb il-kunsens tal-Parlament Ewropew skont il-punt (a) tat-tieni subparagrafu tal-Artikolu 218(6) TFUE.

               •Sussidjarjetà (għall-kompetenza mhux esklużiva)

               Jekk waħda mill-partijiet kontraenti għall-ftehim internazzjonali tkun l-Unjoni Ewropea, imbagħad kwalunkwe emenda ta' ftehim bħal dan ma tistax tiġi implimentata legalment mill-Istati Membri infushom. Il-ftehim dwar l-eżenzjoni mir-rekwiżit ta' viża ma' Barbados ġie konkluż mill-Unjoni Ewropea. Għalhekk, jeħtieġ azzjoni fil-livell tal-Unjoni.

               Barra minn hekk, il-konklużjoni tal-ftehimiet dwar l-eżenzjoni mir-rekwiżit ta' viża mill-Istati Membri jaffettwa l-acquis tal-Unjoni fil-qasam tal-viżi (l-Artikolu 3(2) TFUE).

               •Proporzjonalità

               Il-proposta attwali ma tmurx lil hinn minn dak li hu meħtieġ biex jinkiseb l-objettiv segwit, jiġifieri l-modifika tal-ftehim attwali dwar l-eżenzjoni mir-rekwiżit ta' viża bejn Barbados u l-Unjoni.

               3.IMPLIKAZZJONIJIET GĦALL-BAĠIT

               Din il-proposta ma tinvolvix spejjeż addizzjonali għall-baġit tal-UE.

               4. RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               •Konsultazzjonijiet mal-partijiet ikkonċernati

               Fid-9 ta' Ottubru 2014, il-Kunsill adotta direttivi ta' negozjati li awtorizzaw lill-Kummissjoni biex tiftaħ negozjati ma' Barbados biex temenda l-ftehim dwar l-eżenzjoni mir-rekwiżit ta' viża bejn iż-żewġ partijiet. L-Istati Membri ġew infurmati dwar il-progress tan-negozjati f'laqgħat tal-Grupp ta' Ħidma dwar il-Viża.

               5.ELEMENTI OĦRAJN

               •Ir-Riżultat tan-negozjati

                  Il-Kummissjoni tikkunsidra li ntlaħqu l-għanijiet stabbiliti mill-Kunsill fid-direttivi ta’ negozjati tiegħu u li l-abbozz tal-ftehim hu aċċettabbli għall-Unjoni.

                  Il-kontenut finali tiegħu jista’ jitqassar kif ġej:

                  a. Id-durata tas-soġġorn

                  Il-ftehim jipprevedi vjaġġar mingħajr viża għaċ-ċittadini tal-Unjoni Ewropea u għaċ-ċittadini ta' Barbados meta jivvjaġġaw lejn il-Parti Kontraenti l-oħra għal perjodu massimu ta' 90 jum fi kwalunkwe perjodu ta' 180 jum (minflok perjodu massimu ta' tliet xhur matul il-perjodu ta' sitt xhur wara d-data tal-ewwel dħul). Id-definizzjoni l-ġdida hija applikata fil-ftehim kollu bejn l-Unjoni Ewropea u Barbados dwar l-eżenzjoni mill-viża għal soġġorn qasir.

                  b. Dispożizzjoni finali – sospensjoni tal-ftehim (l-Artikolu 8(4))

               Il-ftehim jimmodifika l-aħħar sentenza tal-Artikolu 8(4) bil-mod li ġej: "Il-Parti Kontraenti li tkun issospendiet l-applikazzjoni ta' dan il-Ftehim għandha tgħarraf minnufih lill-Parti Kontraenti l-oħra f'każ li r-raġunijiet għas-sospensjoni ma jibqgħux jeżistu aktar u għandha tneħħi dik is-sospensjoni." Billi l-kliem "u għandha tneħħi dik is-sospensjoni" jiżdiedu mat-test attwali, il-ftehim emendat jiċċara li sospensjoni tal-eżenzjoni mir-rekwiżit ta' viża għandha fil-fatt titneħħa jekk ir-raġunijiet li wasslu għas-sospensjoni jisparixxu. Dwar dan il-punt, l-emenda tallinja l-kliem tal-ftehim dwar l-eżenzjoni mill-viża ma’ Barbados ma' dak tal-ftehimiet l-oħra kollha dwar l-eżenzjoni mill-viża ffirmati mill-Unjoni fl-2015 u l-2016. Fl-14 ta' Ġunju 2016, il-Grupp ta' Ħidma dwar il-Viża ġie kkonsultat dwar din l-emenda u l-ebda Stat Membru ma qajjem xi oġġezzjoni.

                  c. “Komunità” tiġi sostituta b’ “Unjoni”

                  Mid-dħul fis-seħħ tat-Trattat ta’ Lisbona, fl-1 ta’ Diċembru 2009, l-Unjoni Ewropea waħedha akkwistat personalità legali kkonsolidata. Madankollu, il-“Komunità Ewropea” għadha minquxa fi ftehimiet internazzjonali li kienu daħlu fis-seħħ qabel it-Trattat ta’ Lisbona, bħalma hu l-każ tal-Ftehim bejn il-Komunità Ewropea u Barbados fejn tidħol l-eżenzjoni għal soġġorn qasir. Il-ftehim ta’ emenda għalhekk jissostitwixxi “Komunità” b’”Unjoni” fil-ftehim kollu dwar l-eżenzjoni mill-viża.

                  d. Dikjarazzjonijiet Konġunti

                  Żewġ dikjarazzjonijiet konġunti huma mehmuża mal-ftehim:

                  - Dwar l-interpretazzjoni tad-90 jum fi kwalunkwe perjodu ta’ 180 jum, kif ukoll;

                  - Dwar l-Iżlanda, in-Norveġja, l-Isvizzera u l-Liechtenstein.

                  e. Dħul fis-seħħ

                  Il-ftehim għandu jidħol fis-seħħ fl-ewwel jum tas-sitt (6) xahar wara d-data ta’ meta l-aħħar Parti Kontraenti tkun innotifikat lill-oħra li tlestew il-proċeduri ta’ ratifika. Sabiex tiġi żgurata ċ-ċertezza legali u l-vjaġġaturi jkunu jistgħu jifhmu l-liġi u josservawha, huwa meħtieġ li jkun hemm perjodu ta’ tranżizzjoni twil biżżejjed. Hekk kif titlesta r-ratifika tal-ftehim, il-perjodu ta’ sitt xhur jippermetti lill-vjaġġaturi biex jaslu sa tmiem is-soġġorni qosra li għadhom kollha kemm huma kkalkulati taħt id-definizzjoni l-qadima, qabel ma tidħol fis-seħħ id-definizzjoni l-ġdida dwar is-soġġorn qasir u l-perjodu ta’ referenza ta’ 180 jum li jirreferi għall-passat.

                  Id-dispożizzjoniijiet l-oħra kollha tal-Ftehim eżistenti bejn il-Komunità Ewropea u Barbados dwar l-eżenzjoni mill-viża għal soġġorn qasir jibqgħu bla mittiefsa mill-Ftehim ta’ emenda, inkluż l-ambitu territorjali.

               6.KONKLUŻJONI

               Fid-dawl tar-riżultati msemmija hawn fuq, il-Kummissjoni tipproponi li l-Kunsill japprova, wara li jikseb il-kunsens tal-Parlament Ewropew, il-Ftehim bejn l-Unjoni Ewropea u Barbados li jemenda l-Ftehim bejn il-Komunità Ewropea u Barbados dwar l-eżenzjoni mill-viża għal soġġorn qasir.

               2017/0179 (NLE)

               Proposta għal

               DEĊIŻJONI TAL-KUNSILL

               dwar il-konklużjoni tal-Ftehim bejn l-Unjoni Ewropea u Barbados li jemenda l-Ftehim bejn il-Komunità Ewropea u Barbados dwar l-eżenzjoni mill-viża għal soġġorn qasir

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-punt (a) tal-Artikolu 77(2), flimkien mal-punt (a)(v) tat-tieni subparagrafu tal-Artikolu 218(6) tiegħu,

               Wara li kkunsidra l-proposta tal-Kummissjoni Ewropea,

               Wara li kkunsidra l-kunsens tal-Parlament Ewropew
                  17
               ,

               Billi:

               (1)Bid-Deċiżjoni tat-30 ta’ Novembru 2009, il-Kunsill ikkonkluda l-Ftehim bejn il-Komunità Ewropea u Barbados dwar l-eżenzjoni mill-viża għal soġġorn qasir. Il-Ftehim jipprevedi vjaġġar mingħajr viża għaċ-ċittadini tal-Unjoni Ewropea u għaċ-ċittadini ta’ Barbados meta jivvjaġġaw lejn it-territorju tal-Parti Kontraenti l-oħra “għal perjodu massimu ta’ tliet xhur matul perjodu ta’ sitt xhur”.

               (2)Ir-Regolament (UE) Nru 610/2013 tal-Parlament Ewropew u tal-Kunsill
                  18
                daħħal bidliet orizzontali fl-acquis tal-Unjoni dwar il-viża u l-fruntieri u ddefinixxa soġġorn qasir bħala massimu ta’ 90 jum fi kwalunkwe perjodu ta’ 180 jum.

               (3)Huwa neċessarju li dan il-Ftehim bejn l-Unjoni u Barbados dwar l-eżenzjoni mill-viża għal soġġorn qasir jinkorpora din id-definizzjoni l-ġdida sabiex jarmonizza bis-sħiħ ir-reġim ta’ soġġorn qasir tal-Unjoni.

               (4)Il-Kummissjoni nnegozjat ftehim f’isem l-Unjoni Ewropea ma’ Barbados li jemenda l-Ftehim bejn il-Komunità Ewropea u Barbados dwar l-eżenzjoni mill-viża għal soġġorn qasir (“il-Ftehim”).

               (5)B'konformità mad-Deċiżjoni tal-Kunsill (UE) 2017/[…], il-Ftehim ġie ffirmat.

               (6)Din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen li fihom ir-Renju Unit ma jiħux sehem, f’konformità mad-Deċiżjoni tal-Kunsill 2000/365/KE
                  19
               . Għaldaqstant ir-Renju Unit mhuwiex qed jieħu sehem fl-adozzjoni ta' din id-Deċiżjoni u mhuwiex marbut biha jew soġġett għall-applikazzjoni tagħha.

               (7)Din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen li fihom l-Irlanda ma tiħux sehem, f’konformità mad-Deċiżjoni tal-Kunsill 2002/192/KE
                  20
               . Għaldaqstant l-Irlanda mhijiex qiegħda tieħu sehem fl-adozzjoni ta’ din id-Deċiżjoni u mhijiex marbuta biha jew soġġetta għall-applikazzjoni tagħha,

               (8)Għaldaqstant, il-Ftehim għandu jiġi approvat.

               ADOTTA DIN ID-DEĊIŻJONI:

               Artikolu 1

               Il-Ftehim bejn l-Unjoni Ewropea u Barbados li jemenda l-Ftehim bejn il-Komunità Ewropea u Barbados dwar l-eżenzjoni mill-viża għal soġġorn qasir (“il-Ftehim”) huwa b’dan approvat f’isem l-Unjoni.

               It-test tal-Ftehim huwa mehmuż ma' din id-Deċiżjoni.

               Artikolu 2

               Il-President tal-Kunsill għandu jagħti, f'isem l-Unjoni, in-notifika li jipprovdi għaliha l-Artikolu 2 tal-Ftehim
                  21
               .

               Artikolu 3

               Din id-Deċiżjoni għandha tidħol fis-seħħ fil-jum tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  ĠU L 182, 29.06.2013, p. 1.

                     (2)
                  ĠU L 239, 22.09.2000, p. 19.

                     (3)
                  ĠU L 105, 13.4.2006, p. 1.

                     (4)
                  ĠU L 243, 15.9.2009, p.1.

                     (5)
                  ĠU L 081, 21.3.2001, p.1.

                     (6)
                  ĠU L 169, 30.6.2009, p. 1.

                     (7)
                  ĠU L 169, 30.6.2009, p. 23.

                     (8)
                  ĠU L 169, 30.6.2009, p. 9.

                     (9)
                  L-UE kkonkludiet żewġ ftehimiet mal-Brażil. Wieħed għal detenturi ta' passaporti ordinarji (ĠU L 255, 21.9.2012, p. 4) u wieħed separat għal detenturi ta' passaporti diplomatiċi, passaporti ta' servizz u passaporti uffiċjali (ĠU L 66, 12.3.2011, p. 2).

                     (10)
                  ĠU L 169, 30.6.2009, p. 16.

                     (11)
                  ĠU L 169, 30.6.2009, p. 37.

                     (12)
                  ĠU L 169, 30.6.2009, p. 30.

                     (13)
                  Cf. "Skop" u "Tul tas-soġġorn" fil-ftehimiet.

                     (14)
                  COM(2014)468 final.

                     (15)
                  Deċiżjoni tal-Kunsill li tawtorizza lill-Kummissjoni biex tiftaħ negozjati għall-emenda tal-ftehimiet dwar l-eżenzjoni mill-viża għal soġġorn qasir, konklużi bejn l-Unjoni Ewropea/il-Komunità Ewropea u Antigua u Barbuda, il-Commonwealth tal-Bahamas, Barbados, ir-Repubblika Federattiva tal-Brażil, ir-Repubblika tal-Mauritius, il-Federazzjoni ta’ Saint Kitts u Nevis u r-Repubblika tas-Seychelles, adottat mill-Kunsill fid-09.10.2014.

                     (16)
                  COM (2016)194 final.

                     (17)
                  Il-kunsens ingħata fi […]

                     (18)
                  Ir-Regolament (UE) Nru 610/2013 tal-Parlament Ewropew u tal-Kunsill tas-26 ta' Ġunju 2013 li jemenda r-Regolament (KE) Nru 562/2006 tal-Parlament Ewropew u tal-Kunsill li jistabbilixxi Kodiċi Komunitarju dwar ir-regoli li jirregolaw il-moviment ta' persuni minn naħa għal oħra tal- fruntiera (Kodiċi tal-Fruntieri ta' Schengen), il-Konvenzjoni li timplimenta l-Ftehim ta' Schengen, ir-Regolamenti tal-Kunsill (KE) Nru 1683/95 u Nru 539/2001, u r-Regolamenti (KE) Nru 767/2008 u Nru 810/2009 tal-Parlament Ewropew u tal-Kunsill ĠU L 182, 29.06.2013, p. 1.

                     (19)
                  Id-Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u l-Irlanda ta' Fuq biex jieħdu parti f'xi dispożizzjonijiet tal-acquis ta' Schengen (ĠU L 131, 1.6.2000, p. 43).

                     (20)
                  Id-Deċiżjoni tal-Kunsill 2002/192/KE tat-28 ta’ Frar 2002 rigward it-talba tal-Irlanda biex tieħu sehem f’xi dispożizzjonijiet tal-acquis ta’ Schengen (ĠU L 64, 7.3.2002, p. 20).

                     (21)
                  Id-data tad-dħul fis-seħħ tal-Ftehim ser tiġi pubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.

    ---documentbreak---

               IL-KUMMISSJONI EWROPEA
            Brussell, 27.7.2017
            COM(2017) 402 final
            ANNESS
            tal-
            Proposta għal Deċiżjoni tal-Kunsill
            dwar il-konklużjoni tal-Ftehim bejn l-Unjoni Ewropea u Barbados li jemenda l-Ftehim bejn il-Komunità Ewropea u Barbados dwar l-eżenzjoni mill-viża għal soġġorn qasir

               ANNESS

               tal-

               Proposta għal Deċiżjoni tal-Kunsill

               dwar il-konklużjoni tal-Ftehim bejn l-Unjoni Ewropea u Barbados li jemenda l-Ftehim bejn il-Komunità Ewropea u Barbados dwar l-eżenzjoni mill-viża għal soġġorn qasir

               FTEHIM

               bejn l-Unjoni Ewropea u Barbados li jemenda l-Ftehim bejn il-Komunità Ewropea u Barbados dwar l-eżenzjoni mill-viża għal soġġorn qasir

               L-UNJONI EWROPEA,

               min-naħa l-waħda, u

               BARBADOS,

               min-naħa l-oħra,

               minn hawn 'il quddiem flimkien imsejħin il-“Partijiet Kontraenti”,

               WARA LI KKUNSIDRAW il-Ftehim bejn il-Komunità Ewropea u Barbados dwar l-eżenzjoni mill-viża għal soġġorn qasir (minn hawn ’il quddiem imsejjaħ “il-Ftehim”) li daħal fis-seħħ fl-1 ta’ Marzu 2010,

               FILWAQT LI JAFFERMAW l-importanza tal-iffaċilitar ta’ kuntatti bejn il-persuni,

               FILWAQT LI JIEĦDU NOTA li l-Ftehim qiegħed jaġdem għas-sodisfazzjoni taċ-ċittadini tal-Partijijet Kontraenti.

               FILWAQT LI JQISU li d-definizzjoni ta’ soġġorn qasir fornuta mill-Ftehim (tliet xhur tul perjodu ta’ sitt xhur mid-data tal-ewwel dħul) mhix preċiża biżżejjed u b’mod partikolari, il-kunċett ta’ “id-data tal-ewwel dħul” jista’ jagħti lok għal inċertezzi u mistoqsijiet,

               FILWAQT LI JITQIES li r-Regolament (UE) Nru 610/2013 tas-26 ta’ Ġunju 2013 introduċa bidliet orizzontali fl-acquistal-UE dwar il-viża “interna” u l-fruntieri u ddefinixxa soġġorn qasir bħala “90 jum fi kwalunkwe perjodu ta’ 180 jum”,

               FILWAQT LI TITQIES li s-Sistema ta’ Dħul/Ħruġ li għandha tiġi stabbilita mill-Unjoni Ewropea tirrikjedi l-użu ta’ definizzjoni uniformi u ċara ta’ soġġorn qasir li hija applikabbli għaċ-ċittadini kollha tal-pajjiżi terzi,

               FILWAQT LI JIXTIEQU jiżguraw il-fluss bla xkiel ta’ vjaġġaturi fil-punti ta' qsim tal-fruntiera tal-Partijiet Kontraenti,

               FILWAQT LI JAFFERMAW li l-Ftehim ikopri liċ-ċittadini tal-Istati Membri kollha tal-Unjoni Ewropea, bl-eċċezzjoni tar-Renju Unit u l-Irlanda,

               FILWAQT LI JQISU l-Protokoll dwar il-pożizzjoni tar-Renju Unit u l-Irlanda fir-rigward tal-ispazju ta’ libertà, sigurtà u ġustizzja u l-Protokoll dwar l-acquis ta’ Schengen integrat fil-qafas tal-Unjoni Ewropea, annessi mat-Trattat tal-Unjoni Ewropea u mat-Trattat dwar il-Funzjonament tal-Unjoni Ewropea, u jikkonfermaw li d-dispożizzjonijiet ta’ dan il-Ftehim ma japplikawx għar-Renju Unit u l-Irlanda,

               FTIEHMU KIF ĠEJ:

               Artikolu 1

               Il-Ftehim għandu jiġi emendat f’konformità skont id-dispożizzjonijiet ta’ dan l-Artikolu:

               (1)Fit-titolu u fl-Artikli 3(5), 6(1) u 8(7), il-kelma “Komunità” se tiġi sostituta bil-kelma “Unjoni”.

               (2)Fl-Artikolu 1, il-kliem "tliet xhur matul perjodu ta’ sitt xhur" huma sostitwiti fil-frażi "90 jum fi kwalunkwe perjodu ta' 180 jum";

               (3)L-Artikolu 4(1) għandu jinbidel b'dan li ġej:

               “Iċ-ċittadini tal-Unjoni Ewropea jistgħu jibqgħu fit-territorju ta’ Barbados għal perjodu massimu ta’ 90 jum fi kwalunkwe perjodu ta’ 180 jum.”

               (4)L-Artikolu 4(2) għandu jinbidel b'dan li ġej:

               “Iċ-ċittadini ta’ Barbados jistgħu joqogħdu fit-territorju tal-Istati Membri li japplikaw bis-sħiħ l-acquis ta’ Schengen, għal perjodu massimu ta’ 90 jum fi kwalunkwe perjodu ta’ 180 jum. Dak il-perjodu jiġi kkalkulat indipendentement minn kwalunkwe soġġorn fi Stat Membru li għadu ma japplikax l-acquis ta' Schengen fl-intier tiegħu.

               Iċ-ċittadini ta' Barbados jistgħu jibqgħu għal perijodu massimu ta' 90 jum fi kwalunkwe perijodu ta' 180 jum fit-territorju ta' kull Stat Membru li għadu ma japplikax l-acquis ta' Schengen fl-intier tiegħu, irrispettivament mill-perijodu tas-soġġorn kkalkulat għat-territorju tal-Istati Membri li japplikaw l-acquis ta' Schengen fl-intier tiegħu.”

               (5)Fl-Artikolu 4(3), il-kelmiet “tliet xhur” jinbidlu mill-kelmiet “90 jum” u l-kelma “Komunità” tinbidel mill-kelma “Unjoni”.

               (6)L-aħħar sentenza tal-Artikolu 8(4) tinbidel b’dan li ġej:

               "Il-Parti Kontraenti li tkun issospendiet l-applikazzjoni ta' dan il-Ftehim għandha tgħarraf minnufih lill-Parti Kontraenti l-oħra f'każ li r-raġunijiet għas-sospensjoni ma jibqgħux jeżistu aktar u għandha tneħħi dik is-sospensjoni."

               Artikolu 2

               Dan il-Ftehim għandu jiġi rratifikat jew approvat mill-Partijiet Kontraenti skont il-proċeduri rispettivi tagħhom u jidħol fis-seħħ fl-ewwel jum tas-sitt (6) xahar wara d-data li fiha l-aħħar Parti tinnotifika lill-oħra li l-proċeduri msemmija hawn fuq ikunu tlestew.

               Magħmul fi […]fil-[…] jum ta’ […] fis-sena elfejn u sbatax b'duplikat bl-ilsien Bulgaru, Kroat, Ċek, Daniż, Olandiż, Ingliż, Estonjan, Finlandiż, Franċiż, Ġermaniż, Grieg, Ungeriż, Taljan, Latvjan, Litwan, Malti, Pollakk, Portugiż, Rumen, Slovakk, Sloven, Spanjol u Svediż, b’kull test ikun ugwalment awtentiku.

               Għall-Unjoni Ewropea

               Għal Barbados

               DIKJARAZZJONI KONĠUNTA LI TIKKONĊERNA L-IŻLANDA, IN-NORVEĠJA, L-IŻVIZZERA U L-LIECHTENSTEIN

               Huwa mixtieq li l-awtoritajiet tan-Norveġja, l-Iżlanda, l-Iżvizzera u l-Liechtenstein, min-naħa, u Barbados, min-naħa l-oħra, jimmodifikaw, mingħajr dewmien, il-ftehimiet bilaterali dwar l-eżenzjoni mill-viża għal soġġorn qasir f'konformità mat-termini ta' dan il-Ftehim.

               Dikjarazzjoni Konġunta dwar l-interpretazzjoni tad-90 jum fi kwalunkwe perjodu ta’ 180 jum

               Il-Partijiet Kontraenti jaqblu li l-perjodu massimu ta’ 90 jum fi kwalunkwe perjodu ta’ 180 jum kif ipprovdut mill-Artikolu 4 ta’ dan il-Ftehim ifisser jew soġġorn kontinwu jew bosta soġġorni konsekuttivi, li t-tul ta’ żmien tagħhom ma jaqbiżx id-90 jum fi kwalunkwe perjodu ta’ 180 jum b’kollox.

               Il-kunċett ta' “kwalunkwe” jimplika l-applikazzjoni ta' perjodu ta' referenza mobbli ta' 180 jum, billi titqies b'lura kull ġurnata tas-soġġorn fl-aħħar perijodu ta' 180 jum, sabiex jiġi vverifikat jekk l-obbligu tad-90 jum fi kwalunkwe perjodu ta' 180 jum ikunx baqa' jiġi ssodisfat. Fost oħrajn, dan ifisser li assenza għal perjodu mhux interrott ta’ 90 jum tippermetti li jkun hemm soġġorn ġdid ta' mhux aktar minn 90 jum.

               ________